Kriminalni saobraćaj: Ako nas ne žigošu drugi, žigošemo sami sebe\nMožemo da ih povučemo?\nNova blamaža međunarodnog ranga u pripremi je za isporučivanje Srbiji, a milioni motorizovanih građana Srbije, kojima će pasti na pamet da kolima pređu granice svoje zemlje, biće potencijalno izloženi novoj turi masovnog zlostavljanja i svakovrsnog ponižavanja\nBilo je samo pitanje vremena. Tabloidov izvor iz Brisela, blizak evropskoj administraciji, javlja da su najmanje četiri zemlje, članice Evropske unije iz bližeg evropskog okruženja Srbije, dostavile nadležnim evropskim telima i komisijama (za drumski transport i za bezbednost drumskog saobraćaja) preliminarne demarše u vezi sa novim srpskim registarskim tablicama. To znači da je problem najavljen, da je evidentiran i da će se, ukoliko u najskorijoj budućnosti ne bude otklonjen, najvišim organima EU uputiti službeni zahtev za hitno i jedinstveno delovanje, odnosno zabranu ulaska nekih vozila sa srpskim registarskim tablicama u zemlje EU.\nRadi se o tome da su tablice koje sadrže latinične apokrifne znakove (Č, Ć, Ž i Š) te Đ, ali i, verovali ili ne - W, tehnički tako loše urađene da su i vizuelno i uz pomoć automatskih video sistema (i na graničnim prelazima, i duž saobraćajnica, i na naplatnim rampama, i na drugim saobraćajnim punktovima) pogotovo u iole nepovoljnim meteorološkim ili uslovima osvetljenosti, gotovo "nedetektabilne" (neprepoznatljive, nečitljive), ili su "detektabilne" ali se velikim rizikom od greške. Tako se pokazalo da, umesto pobrojanih znakova "sa kvačicom", i ljudsko oko i sofisticirani optički sistemi često registruju samo C, Z i S, jer su one kvačice urađene tako da izgledaju ili kao nekakav defekt tablice ili kao onečišćenje. To u vezi sa onečišćenjem posebno se odnosi na znak Đ, kod kojeg je ta dilema još izraženija. Međutim, zanimljivo je da je posebno naglašena neshvatljivo loša izvedba jednog "nesrpskog" a prostog znaka - W - koje ne izgleda kao W nego kao crna mrlja iz koje gore i dole nešto štrči.\nU pomenutim demaršima govori se i o još nekim defektima srpskih tablica (i u vezi sa dizajnerskim rešenjima i u vezi sa njihovom tehničkom izvedbom) koji su znatno van standarda propisanih u EU, ali su oni prepušteni drugim organima. Motiv pomenutih predstavki je velika verovatnoća grešaka u identifikaciji vozila, pa samim tim i mogućnost bezbednosnih, pravnih, saobraćajnih i drugih sporova.\nOva međunarodna afera u nastajanju imaće ne samo evropsku nego i nužno unutrašnju dimenziju. Pretpostavlja se, naime, da će do kraja godine, kada se završava ciklus zamene starih registarskih tablica, gore navedene "katastrofalno urađene" znakove imati tablice na čak 1,5-2 miliona srpskih automobila, autobusa, kamiona, motocikala i drugih vozila, čiji će vlasnici na granicama, ako se usude da do njih dođu, ili ako ih eventualno prođu, biti negde u Evropi diskriminisani, sumnjičeni, proveravani, šikanirani.\nTa činjenica će nužno inicirati (a pravo je čudo da već nije), nažalost opet iz Evrope, vrhunsku korupcionašku aferu, u čijem je dosadašnjem toku prepoznatljiv minoran broj finansijskih profitera na račun diskreditovanja države, i milionska masa žrtava-gubitnika.\nA krivični parametri afere dostupni su maltene svakom i svode se na sledeće.\nSastavni deo na Zakonu zasnovanog Pravilnika o registraciji motornih i priključnih vozila... jesu i oblici i dimenzije slova i brojeva na registarskim tablicama (vidi prilog), iz kojeg se vidi kako su slova dizajnerski projektovana (ona "sumnjiva", izuzev Đ, koje je loše i u projektu, znatno su drugačija nego u realizaciji). To znači da je defekt nastao u daljem postupku nastajanja tablica.\nPrema istom Pravilniku, registarske tablice... izrađuju se po posebnoj tehničkoj specifikaciji koju priprema Ministarstvo unutrašnjih poslova. Dakle, prvu priliku za grešku imao je MUP, ukoliko je napravio lošu tehničku specifikaciju, što je malo verovatno.\nTablice su, uz posredovanje Narodne banke Srbije, dospele na realizaciju (izradu) u Zavod za izradu novčanica i kovanog novca i tamo je ceo projekat definitivno "doživeo katastrofu". Potencijalna korupcionaška afera i pitanja, znači, počinju tu. Dakle, kako je Zavod mogao da dobije taj posao vredan mnogo desetina miliona evra ukoliko nije mogao da dokaže da je za taj posao sposoban i ko je za to založio svoj autoritet? Ko je već posle prvih probnih otisaka, kada su defekti, odnosno velike razlike između usvojenog dizajnerskog rešenja i loše izrade, bili očigledni, rekao da to nije važno i da posao može da se nastavi? Koje su institucije, organi i pojedinci po dužnosti bili nadležni i merodavni da taj dugoročno štetan i po dostojanstvo države ponižavajući posao na vreme spreče ili barem u hodu koriguju? Da li je dat mig da se ceo promašen i pogrešan posao obavi do kraja, da bi se i naknadne korekcije godinama naplaćivale? Koliko ljudi u ovoj državi godinama živi k'o bubreg u loju samo da bi mislilo o tome da sve ne ispadne onako kako je - ispalo!\nUmesto svega, pitanje: šta treba uraditi da se oni koji svojim idiotizmom, bahatošću i gramzivošću terorišu milione ljudi makar maknu od državnih jasala, ako ih se već ne može okovati i baciti u memljive podrume. Možda da im se o vrat okači svaka idiotska tablica čiju su izradu na opštu sramotu, uz blagoslov državnih "autoriteta", unapred naplatili.


Planinarsko društvo „Kik“: Šetnja u okviru „Đurđevdanskih dana“ - UPSMedia Planinarsko društvo „Kik“: Šetnja u okviru „Đurđevdanskih dana“ – UPSMedia\nPlaninarsko društvo „Kik“: Šetnja u okviru „Đurđevdanskih dana“\nmaj 2, 2017 oktobar 15, 2017 admin\nU okviru „Đurđevdanskih dana“, članovi planinarskog društva „KIK“ i svi zaljubljenici u planinarenje organizovali su rekreativnu šetnju.\nOvo je prvi put da doprinos ovoj manifestaciji daju i članovi „KIK“-a, jer je ujedno ovo i prva godina postojanja Planinarskog društva.\nPlaninarsko društvo „KIK“ osnovala je grupa mladih entuzijasta, zaljubljenika u prirodu, a neki od planiranih ciljeva su i organizovanje izleta, takmičenja iz oblasti planinarskih disciplina, očuvanje prirode i planina…\nUčešće u programu „Đurđevdanskih dana“ u Bratuncu izuzetna je prilika da i oni koji do sada nisu čuju za novoosnovano društvo i počnu da prate njihov rad jer, čini se, od ovih mladih ljudi mnogo toga možemo očekivati u narednim godinama.\nBilo kakve informacije o planinarskom društvu „KIK“, njihovim planovima, članarini možete dobiti na broj telefona: 066/173-677.\nDanas i naredni dan na gradskom trgu u Bratuncu, u okviru manifestacije „Đurđevdanski dani – Bratunac 2017“, stvaralaštvo i kreativnost predstaviće bratunački predškolci i osnovci od 18.30 h.\n← SO Srebrenica: Nova skupštinska većina, smjene i imenovanja\nBratunac: Uplaćene stipendije za april →\njanuar 18, 2021, 8:21 am


Soros nastavlja s napadima na Kinu -- Gospodari lutaka -- Sott.net\nSoros nastavlja s napadima na Kinu\nSre, 12 Vel 2020 21:12 UTC\nOptužbe koje Džordž Soroš iznosi na račun Kine i kineskog predsednika Si Đinpinga nisu novost. On to radi već godinama. Međutim, u poslednje vreme Soroševi napadi na Sija i Kinu nastavljeni su autorskim člankom ovog američko-mađarskog finansijskog špekulanta, u kome se kaže da Si predstavlja "pretnju" za EU i njene vrednosti.\nPrema Soroševom mišljenju, iznetom u autorskom članku na portalu "Prodžekt sindikejt", ni evropski političari ni industrijalci ne shvataju kinesku "pretnju", a dozvoljavanje instaliranja "Huavejove" 5G mreže u Evropi omogućiće Kini da "sabotira" i "ucenjuje" EU u budućnosti.\nSoroš posebno ističe osetljivost Velike Britanije na "kinesku pretnju" i naglašava da će evropski lideri na sastanku koji će sa Sijem imati 27. septembra, morati da pozovu kineskog lidera na "odgovornost" zbog navodnog nepoštovanja ljudskih prava u Sinđijangu, na Tibetu i u Hongkongu. Ukoliko to ne učine, prema Soroševim rečima, kineski predsednik će odneti političku pobedu.\nNekadašnji dopisnik agencije Tanjug i dobar poznavalac evropsko-kineskih odnosa Borislav Korkodelović podseća da Soroševi napadi na Sija i Kinu traju godinama, a da ih je intenzivirao u poslednja dva-tri meseca. Krajem prošle godine napao je Sija u autorskom članku u "Vol strit džurnalu", a nastavio ih je na marginama Svetskog ekonomskog foruma u Davosu.\nDa se radi o nastavku kampanje, ne krije ni sâm Soroš, kaže Korkodelović, koji koristi epidemiju koronavirusa za nove napade.\n"On to koristi za kritiku Sija i KP Kine i apeluje, kao i u svom obraćanju u Davosu, na kinesko građanstvo i na članove političke elite, koji slede konfučijanske vrednosti kineske civilizacije, da se pobune protiv Sija i da ga zbace", kaže Korkodelović.\nKineske vlasti smatraju da Soroševe optužbe nisu vredne reakcije, pošto se u njima izvrće istina. Pojedini kineski eksperti, sa druge strane, prema Korkodelovićevim rečima, otvorenije kritikuju Soroša, smatrajući ga ideološkim braniocem vrednosti neoliberalizma.\n"Još ga nazivaju neortodoksnim kapitalističkim sanjarem, koji ne može da prihvati nezadrživi uspon Kine. Pojedini eksperti ga optužuju i da su on i njegov Fond za otvoreno društvo stajali i da stoje iza višemesečnih nemira u Hongkongu koji su umnogome utihnuli", objašnjava Korkodelović.\nKoreni Soroševog odnosa prema Kini sežu u sada već daleku prošlost i njegove pokušaje da stekne profit i uticaj na krilima teške finansijske krize koja je pogodila azijske zemlje 1997/1998. godine.\n"To je upropastilo Soroševe planove da kroz svesno finansijsko slabljenje Hongkonga on i MMF steknu veći uticaj na države jugoistočne i istočne Azije", kaže Korkodelović.


Srpski teniser Filip Krajinović nije uspeo da prođe prvo kolo kvalifikacija za Vimbldon. On je izgubio od Ukrajinca Olje Marčenka sa 7:6 (7:4), 7:5.\nSat i po vremena je trajala borba Krajinovića sa 117. igračem sveta. U prvom setu nije bilo brejka, pa su rivali u taj-brejku odlučili kome će pripasti ta deonica meča. Nažalost, Marčenko je osvojio jedan poen na servis srpskog tenisera i to mu je bilo dovoljno - 7:6 (7:4).\nDrugi set je odlučen u 12. gemu, kada je Ukrajinac ostvario brejk za 7:5 i upisao trijumf na startu borbi za plasman u glavni žreb Vimbldona.\nRanije tokom dana, Miljan Zekić je prošao prvo kolo kvalifikacija, dok je Laslo Đere ispao. Nikola Milojević igra kasnije tokom ovog popodneva.


U Sarajevu parafiran Sporazum o pridruživanju i stabilizaciji - BiH zakoračila u Evropu - Akta.ba\nU Sarajevu parafiran Sporazum o pridruživanju i stabilizaciji - BiH zakoračila u Evropu\n05.12.2007. 08:15 / Izvor: Nezavisne novine\nBiH i Evropska komisija jučer su ( 04.12.2007.) parafirale Sporazum o pridruživanju i stabilizaciji.\nSvečanoj ceremoniji parafiranja u velikoj sali parlamenta BiH prisustvovali su članovi Predsjedništva BiH Željko Komšić, Haris Silajdžić i Nebojša Radmanović i visoki predstavnik za BiH Miroslav Lajčak u svojstvu svjedoka, kao i predstavnici diplomatskog kora. Takođe su prisustvovali predstavnici institucija vlasti BiH, premijeri RS i FBiH Milorad Dodik i Nedžad Branković, te poslanici i delegati u parlamentu BiH.\nEvropski komesar za proširenje Oli Ren potvrdio je da će potpisivanje ovog sporazuma uslijediti nakon što vlasti BiH provedu Akcioni plan za reformu policije, osiguraju napredak u reformi javnog RTV sistema, javne uprave i osiguraju punu saradnju s Haškim tribunalom.\n"Sporazum koji smo danas potpisali donosi konkretne beneficije građanima BiH. Njime se omogućava uspostava zone slobodne trgovine, daje sigurnost potencijalnim investitorima. On predstavlja kapiju za sticanje statusa kandidata, ukoliko bude pravilno provođen", poručio je Ren.\nNikola Špirić, predsjedavajući Vijeća ministara BiH u ostavci, kazao je da osnova buduće državne politike BiH mora biti provedba prioriteta iz Evropskog partnerstva.\n"Danas je dobar dan za BiH. Svjesni smo naših prvih zadataka, odnosno reforme policije, reforme javnog RTV sistema, javne uprave, pune saradnje sa Hagom i ekonomskih reformi. Ne smijemo propustiti ovu istorijsku šansu, jer bi nas u protivnom prošlost držala daleko do budućnosti", istakao je Špirić.\nPredsjedavajući Vijeća EU Luis Amado poručio je posredstvom ambasadora Portugala u BiH da je parafiranje ovog sporazuma dokaz da je BiH opredijeljena da prevaziđe sve poteškoće na putu ka EU.\n"Pozivam političke lidere u BiH da se ujedine u nastojanjima da i dalje snažno provode reforme koje će vašu zemlju dovesti do punopravnog članstva u EU", poručio je Amado.\nMinistar vanjskih poslova Portugala, predsjedavajuće zemlje EU, i Havijer Solana, generalni sekretar Vijeća EU i specijalni predstavnik za vanjsku i sigurnosnu politiku, trebali su jučer prisustvovati ceremoniji parafiranja sporazuma između BiH i EK. No, magla na sarajevskom aerodromu onemogućila je njihov dolazak.\nMiroslav Lajčak, visoki predstavnik međunarodne zajednice i specijalni predstavnik EU za BiH, prenio je poruku Havijera Solane.\n"Parafiranje sporazuma između BiH i EK ima veliku simboličku vrijednost, jer dolazi nakon mjeseci blokada i krize. Vlasti BiH imaju još mnogo toga da urade, ali ovo je potvrda njihove opredijeljenosti da istraju na putu ka EU. Pozivam ih da bez odlaganja ispune preostale uslove za potpisivanje ovog sporazuma", prenio je Lajčak Solaninu poruku.\nOsim Sporazuma o stabilizaciji i pridruživanju, Nikola Špirić i Oli Ren parafirali su i prijelazni sporazum između BiH i EU. Prijelazni sporazum su trgovinske odredbe ugovora o pridruživanju i stabilizaciji, koje će biti na snazi do okončanja ratifikacije ovog sporazuma u parlamentima 27 zemalja članica EU.\nNajveći događaj od Dejtona\nNikola Špirić ocijenio je da je parafiranje Sporazuma o stabilizaciji i pridruživanju između BiH i EU najveći događaj od potpisivanja Dejtonskog sporazuma do danas.\n"Ovaj sporazum otvara novu stranicu evropske budućnosti BiH", rekao je Špirić na konferenciji za novinare u Sarajevu. On je uputio čestitke i izraze zahvalnosti svim domaćim i stranim zvaničnicima, političarima i ekspertima koji su svojim djelovanjem omogućili ovaj uspjeh BiH.\nSporazum o pridruživanju i stabilizaciji\nAkcioni plan za reformu policije


Odbijen Šešeljev zahtjev za oslobađanje – Informer\nHaški Tribunal danas je u potpunosti odbio zahtjev za oslobađanje optuženog Vojislava Šešelja, ocjenivši da je u nedavno okončanom dokaznom postupku tužilaštvo izvelo dovoljno dokaza za svih devet tačaka optužnice za zločine u\nHrvatskoj, Vojvodini i BiH 1991-93.\nPrema odluci koju je pročitao predsedavajući sudija Jean-Claude Antonetti, pretresnom vijeću je predstavljeno dovoljno dokaza da su “dobrovoljci Srpske radikalne stranke i Srpskog četničkog pokreta počinili zločine navedene u optužnici”.\nTe zločine, Šešelj je, po dosadašnjim dokazima, šireći međunacionalnu mržnju i strah, te regrutujući i šaljući dobrovoljce na ratišta, podsticao da se “svim sredstvima, zločinima i progonom” bore za stvaranje Velike Srbije, cilja njegove nacionalističke ideologije, utvrdilo je sudsko vijeće.\nOdluka je donijeta većinom glasova sudija Frederika Harhoff i Flavia Latanžia, dok je predsedavajući sudija Jean-Claude Antonetti imao “djelimično suprotno mišljenje” koje će iznijeti u nastavku današnjeg zasjedanja, prenosi RSE.\nŠešelj je u devet tačaka optužen za ubistva, mučenje, okrutno postupanje, bezobzirno razaranje sela ili pustošenje koje nije opravdano vojnom nuždom, uništavanje vjerskih objekata i pljačkanje javne ili privatne imovine.\nTa djela kvalifikovana su kao zločini protiv čovječnosti i kršenje zakona i običaja ratovanja.\nSuđenje bi, poslije odluke vijeća, trebalo da bude nastavljeno dokaznim postupkom Šešeljeve odbrane, ukoliko on odluči da ga sprovede, kao što je ranije najavljivao.\nČavić zatražio ocjenu ustavnosti budžeta RS-a


Festivali, manifestacije, dešavanja - Srbija 2015\nFestivali i manifestacije, Srbija 2015\nSpisak raznih manifestacija, festivala i dešavanja po Srbiji\nMoja Avantura - Srbija festivali, manifestacije, dešavanja\nBelgrade Beer Fest, Srbija, Beograd\nBelgrade Beer Fest je osnovan 2003. godine. Za osam godina postojanja oko 4.000.000 posetilaca moglo je da vidi više od 400 besplatnih muzičkih nastupa, degustira preko 80 brendova piva i učestvuje u brojnim društvenim kampanjama.\nBelgrade Fashion Week, Srbija, Beograd\nBeogradska Nedelja mode održava se dva puta godišnje, krajem oktobra i sredinom aprila i jedan je od najatraktivnijih događaja u gradu. Okupljajući najznačajnije domaće autore i modne kuće, atraktivne inostrane brendove sa domaćeg tržišta, studente Fakulteta primenjene umetnosti, zanimljive dizajnere kao i veliki broj medija.\nFestival kulture mladih, Srbija, Knjaževac\nPrve ideje o tome da bi Knjaževac mogao da postane centar kulturnih dešavanja, rodile su se pedesetih godina na Beogradskom univerzitetu, među studentima iz Timočke krajine. Od ideje do realizacije protekla je čitava decenija.\nFestival kvaliteta, Srbija, Kragujevac\nFestival kvaliteta ima zadatak da obezbedi međunarodni forum eksperata iz industrije i akademskih institucija sa ciljem razmene ideja i prezentovanja rezultata aktuelnih projekata kroz veliki izbor različitih tema.\nBeogradska regata, Srbija, Beograd\nBeogradska regata se od 2009. godine organizuje od strane rafting kluba Alfa tim. Učešće na Beogradskoj regati mogu uzeti svi, bez obzira da li poseduju svoje plovilo ili ne. Sva plovila koja učestvuju na regati moraju biti registrovana kod organizatora regate.\nFestival omladinskih horova, Srbija, Novi Pazar\nNovi Pazar je osamdesetih godina XX veka nesumnjivo postao bogatiji i poznatiji sa pojavom značajne manifestacije koja mu je nedostajala u bogatoj zbirci kulturnih događaja. Na inicijativu Saveza muzičkih društava Srbije, 1963. godine u Kruševcu je održano Prvo takmičenje horova Srbije.\nGitarijada, Srbija, Zaječar\nGitarijada je najstariji festival neafirmisanih rok bendova. Okupljajući desetine hiljada učesnika i posetilaca iz zemlje i inostranstva, ovaj festival spada u red najznačajnijih muzičkih događaja u regionu. Cilj manifestacije je podsticanje i afirmacija muzičkog stvaralaštva mladih opredeljenih za Rock’n’roll.\nJagnjijada, Srbija, Mladenovac\nJagnjijada je nesumnjivo jedna od najvažnijih privrednih manifestacija u Srbiji. Jagnjijada je i mesto gde se izlaže i sprema hrana koja je očarala ne samo posetioce iz Srbije nego iz celog sveta. To se posebno odnosi na jela od jagnjetine i jedinstveno pečenje jagnjića na ražnju.\nExit festival, Srbija, Novi Sad\nOd 2001.godine se na Petrovaradinskoj tvrđavi početkom jula održava EXIT Fest, najveći muzički festival u ovom delu Evrope.Festival se održava na Petrovaradinskoj tvrđavi nadomak Novog Sada. Izvođači rock, reggae, house, hip hop nastupaju na više od deset scena u prelepom parku na tvrđavi.\nDragačevski sabor trubača, Srbija, Guča\nDragačevski sabor trubača u Guči je u svetu jedinstveno takmičenje narodnih trubačkih orkestara i jedna od najznačajnijih manifestacija sveukupnog narodnog stvaralaštva i kulturnog amaterizma u Srbiji. Održava se svake godine, u prvoj polovini avgusta.


Nove odluke ABA lige: Pod koševe od 19. septembra\nPonedjeljak, 29.06.2020., 19:42 Ponedjeljak, 29.06.2020., 19:39\nABA liga i ABA 2 liga do sezone 2024/25 imati po 14 klubova, odlučeno je na današnjoj onlajn sjednici Skupštine lige.\nPrema odluci Skupštine, sezona 2020/2021 ABA lige će početi 19. septembra 2020. Regularni dio sezone trajaće do 28. marta 2021. godine, dok plej-of počinje 4. aprila 2021. godine.\nU skladu sa potvrđenim sistemom takmičenja, posljednjeplasirani tim ABA lige neće imati pravo učešća na ovom nivou takmičenja u sljedećoj sezoni, dok će se 13-plasirani tim ABA lige i finalista ABA lige Liga 2 međusobno suočiti u kvalifikacijama za ABA ligu.\nS obzirom da nam prisustvo i razvoj virusa kovid-19 i dalje donosi nekoliko restriktivnih faktora, Skupština je odlučila da otkaže ABA Superkup 2020/21.\nU isto vrijeme, ABA liga j.t.d. Skupština je usvojila kriterijume za popunjavanje dodatnih mjesta u ABA ligi 2 i na osnovu njih Mladost Zemun, Studentski centar, Sloboda Tuzla i Podgorica dobili su vajld karte.\nSezona ABA 2 lige 2020/21 počeće 23. septembra 2020. Regularni dio sezone traje do 7. aprila 2021, dok plej-of počinje 14. aprila 2021.\nABA liga i njeni klubovi nastaviće da prate razvoj situacije u vezi sa kovid-19 i ostaće u stalnom kontaktu sa državama i zdravstvenim organizacijama, kako bi koordinirali svoje dalje korake u skladu sa mogućim ograničenjima.


Češki predsednik: Viktor Orban treba da bude lider EU - Nova ekonomija\nČeški predsednik: Viktor Orban treba ...\nMiloš Zeman FOTO: Kremlin.ru\nPredsednik Češke Miloš Zeman optužio je Evropsku uniju da je u sadašnjem obliku za Čehe teško podnošljiva, te da treba da traži prirodnog vođu, a češki predsednik kao najvidljivijeg lidera sa željom da reformiše Evropu naveo je mađarskog premijera Viktora Orbana.\n"Ja smatram da su izbori za Evropski parlament važni i moja dužnost je da ubeđujem građane da izađu i daju svoj glas onima koji žele dve stvari. Da reformišu EU, zato što je za nas u dosadašnjem obliku teško podnošljiva. Kao drugo, paradoksalno, da ostanemo u EU, zato što bi nam van EU, nismo ni Švajcarska ni Norveška, bilo još gore", kazao je Zeman u redovnom nedeljnom intervjuu za privatnu televiziju TV Barandov.\nČeški predsednik izrazio je razumevanje za to što američki predsednik Donald Tramp pridaje sve manji značaj EU a krivicu Zeman vidi i na strani same EU, jer ona nema prirodnog vođu.\n"Angela Merkel koja bi bila u stanju da ima takve ambicije odlazi za tri godine. Predsednik Makron je imao svoje probleme u Francuskoj, popularnost mu je spala na 20 odsto. I tako bih mogao dalje. Iskreno rečeno, Viktor Orban je od evropskih političara daleko najvidljiviji i ima jasnu koncepciju Evrope", kazao je Zeman.\nČeški predsednik naglasak u spoljnoj politici stavlja upravo na odnose sa susedima i to pre svega na Višegradsku grupu, gde mađarski premijer Orban i vladajući poljski konzervativci Jaroslava Kačinjskog pokušavaju da nađu saveznike da preokrenu dosadašnji smer evropske integracije ka svojoj viziji EU jakih nacionalnih država koje Brisel dotira iz zajedničke kase, ali ne meša se u poštovanje evropskih standarda i vrednosti, kao što je pravna država.\nŠef spoljno-političkog odbora Kancelarije predsednika Češke, Rudolf Jindrak, u razgovoru za Radiožurnal češkog javnog radija izjavio je početkom januara da za predsednika Zemana uz susede značaj imaju odnosi sa velikim silama, kao što su Rusija, Kina, SAD, Nemačka ali i sa nekim zemljama koje, kao Srbiju, često zaobilaze.\n"Tu su zemlje koje često zaobilaze ali koje imaju značaj za Češku i iz istorijskog aspekta. Imam na umu Srbiju, zato što Srbija igra ključnu ulogu na Balkanu. Mislim da na Balkanu neće biti mira a da Srbija ne bude deo sporazuma koji bi definitivno trebalo napraviti", kazao je Jindrak češkom radiju.\nJindrak je među pet glavnih inostranih poseta predsednika Zemana u 2019. godini naveo i posetu Beogradu.\nHoće li Viktor Orban spasiti svog druga Nikolu ...\nOdlazak Angele Merkel: Gube li balkanski lideri...\nZašto je Džordž Soroš svetski neprijatelj broj ...\nMađarskom guverneru još jedan mandat


Prevoz pokojnika u Srbiju – PREVOZ POKOJNIKA\nOrganizujemo prevoz pokojnika iz inostranstva natrag u Republiku Srbiju, u kratkom vremenskom roku i po realnim cenama. Pogrebno društvo sa višedecenijskim iskustvom pobrinuće se da sve protekne brzo i dostojanstveno, baš kako pokojnik i zaslužuje.\nCena prevoza pokojnika\nOsnovna cena prevoza pokojnika na teritoriji Republike Srbije se obračunava po pređenim kilometrima koje pogrebno vozilo ukupno treba da pređe za vreme prevoza pokojnika. Na tu cenu dodaje se iznos za obaveznu, zakonom propisanu pogrebnu opremu koja prati prevoz pokojnika, odnosno opremu i dodatne usluge koje porodica poželi.\nCena može da varira i u zavisnosti od izbora pogrebne opreme, npr ukoliko se porodica odluči da izabere kvalitetniji drveni sanduk i dr. U tabeli ispod su prikazane najniže cene koje možemo garantovati kada je reč o prevozu pokojnika na teritoriji Republike Srbije.\nNAJNIŽE CENE KOJE MOŽEMO GARANTOVATI SU:\nPREVOZ (obavezno) 0,5-0,8€ /km\nLIMENI SANDUK (obavezno) BESPLATNO\nOBLAČENJE POKOJNIKA (opcionalno) BESPLATNO\nMožete nas pozvati i na Viber, WhatsApp ili poslati poruku u bilo koje vrijeme, dostupni smo svaki dan, tokom 24 sata dnevno. Na poruke odgovaramo odmah.\nMožete nas kontaktirati i na email kontakt@prevozpokojnika.org\nPotrebno je naglasiti da cena zavisi i od kvaliteta usluge. U poslednje vreme pojavilo se mnogo firmi koje ne zadovoljavaju osnovne uslove za posao prevoza pokojnika, pa spuštanjem osnovne cene pokušavaju da privuku porodice u nevolji. Naše cene su prosečne, realne a kvalitet usluge, pogrebne opreme, namenskih vozila i profesionalizam zaposlenih su na najvišem nivou.\nCena prevoza pokojnika iz inostranstva u Srbiju\nOsnovna cena prevoza pokojnika iz inostranstva u Republiku Srbiju je potpuno ista koja vredi za druge zemlje u regionu, bez dodatnih troškova koji prate međudržavni prevoz. Iako prevoz preminulih iz inostranstva zahteva brojne međunarodne dozvole i dodatnu dokumentaciju koja je obavezna za međunarodni prevoz pokojnika, smatramo da porodica treba da dobije fer i prihvatljivu ponudu u njihovim teškim trenucima.\nOve cene vrede za prevoz preminulih u Srbiju iz bilo koje zemlje u inostranstvu.\nNapomena: Skoro kompletnu dokumentaciju potrebnu za prevoz pokojnika iz inostranstva, osim par dokumenata koje može da izvadi samo porodica, pogrebno društvo prikuplja samostalno i potpuno besplatno, odnosno cena vađenja tih papira je već uključena u cenu.\nOvo naglašavamo jer znamo za slučajeve gde porodica pokušava sama ili uz pomoć poznanika da prikupi određene papire, za šta znaju da izdvoje velike sume novca. Neretko i ti poznanici dobro zarađuju od svojih usluga. Osim toga, pojedine pogrebne firme iskazuju neprofesionalnost i tako što koriste priliku pa ove troškove sređivanja papira zaborave da uključe u svoju ponudu, pa porodici posle svega nametnu dodatne troškove.\nMi imamo iskustvo, razvijenu saradnju sa administracijom i sasvim sigurno ćemo prikupiti svu neophodnu dokumentaciju brže i neuporedivo povoljnije, odnosno potpuno besplatno.\nPrevoz pokojnika iz Nemačke za Srbiju bi izdvojili kao posebnu kvalitetnu uslugu. Pogrebna firma sa naših prostora koje ima svoje predstavništvo u Nemačkoj će sasvim sigurno ponuditi svoje usluge po neuporedivo nižim cenama nego što bi to uradile nemačke firme. Pored osetno niže cene, čitav proces prevoza pokojnika će biti završen brže i dostojanstveno, baš onako kako to naš svet očekuje.\nPrevoz pokojnika iz Nemačke cena\nIako pogrebno društvo posluje na teritoriji Nemačke, možemo garantovati istu cenu prevoza kolika je u Srbiji. Cena prevoza preminulih iz Nemačke u Srbiju je ista kao za prevoz pokojnika iz drugih zemalja Evrope. Cena osnovnog prevoza i obavezne pogrebne opreme je navedena u tabeli iznad.\nNaravno, vršimo prevoz pokojnika iz inostranstva i u ostale zemlje regiona – u Sloveniju, Hrvatsku, Bosnu i Hercegovinu, Crnu Goru i Makedoniju, pod istim uslovima.\nMožemo garantovati brz i pouzdan međunarodni prevoz pokojnika, po realnim cenama, iz sledećih zemalja:\nPrevoz pokojnika iz Slovenije u Srbiju\nPrevoz pokojnika iz Belgije u Srbiju\nKontaktirajte nas sa osnovnim informacijama o lokaciji i nakon dvadeset minuta će vas pozvati pogrebno društvo sa svim informacijama o ceni i ostalim uslovima prevoza.\nU mogućnosti smo da organizujemo prevoz pokojnika iz Francuske. Francuska vlada retko daje dozvolu pogrebnim društvima drugih zemalja da deluju na teritoriji Francuske, mi smo jedni od retkih koji mogu obezbediti međunarodni prevoz preminulih iz Francuske. Svi uslovi, kao i cene prevoza pokojnika iz Francuske su isti koji važe i za ostatak Evrope, odnosno teritoriju Srbije. Prevoz pokojnika iz Francuske takođe radimo u ostale zemlje regiona, kao i sve zemlje Evrope.\nBrza, kvalitetna i pouzdana usluga nas preporučuju za posao, što mogu da potvrde svi koji su nas angažovali kad se desi najgore i nisu imali nikakvih zamerki, naprotiv. Ukoliko nam ukažete poverenje, učinićemo sve što je u našoj moći da sve protekne dostojanstveno.


Razvoj industrije u Nišu - Filipinska Ayala gradi i drugu fabriku? - Edukaplus\nOvih dana na niškim lokacijama Lozni kalem i Vinogradarski institut niče pravi i veliki privredno-industrijski centar. Ove lokacije na površini od oko 32 hektara, na kojima su u prošlosti postojali ogledni zasadi i visokostručne ustanove za razvoj poljoprivrede, već su dobile prve stanare. Na njima se grade velike fabrike i pogoni koji od septembra 2018. i u narednih godinu dana počinju da rade punim kapacitetima. Pre toga i dok traje uređenje novih proizvodnih hala, grad Niš izgradio je sve što je bila obaveza prema stranim investititorima.\nZahvaljajući efikasnosti u pripremi lokacija i stvaranju uslova za izgradnju novih proizvodnih kapaciteta, kako Politika saznaje, filipinska kompanija Ayala je odlučila da započne razgovore o izgradnji fabrike IMI-2 između Niša i Niške Banje, odmah pred fabrike koja narednog septembra počinje da radi.\n– Dolaskom prvih ulagača i sklapanjem ugovora sa kompanijom IMI sa Filipina i Zumtobel iz Austrije, grad je preuzeo na sebe kompletno opremanje lokacija. U poslednjih i po dana iz gradskih budžeta i zahvaljujući znatnoj pomoći države izdvojeno je više od 250 miliona dinara za izgradnju prilaznih internih saobraćajnica, obezbeđenje snabdevanja električnom energijom i gasom, telekomunikacione infrastrukture, vodovodne i kanalizacione mreže.\nZavršeni su i kilometri unutrašnjih ulica i trotoara i prilazne saobraćajnice za fabriku IMI koja je u sastavu kompanije Ayala sa Filipina. Ova kompanija na Loznom kalemu, privodu kraju fabriku gde će u septembru početi da radi 250 radnika, koji su sada na obuci, a u narednih godinu dana otvoriće 1.200 novih radnih mesrta.\nNajznačajnije je da će u niškoj fabrici IMI, gde će se proizvoditi elektronske komponente za industriju informacionih tehnologija i automobilsku industriju, biti zaposleno najmanje 500 visokostručnih kadrova, najviše inženjera elektronike, elektrotehnike, mašinstva i stručnjaka drugih oblasti – rekao je za Politiku gradonačelnik Niša Darko Bulatović.\nU isto vreme uređuje se infrastruktura na lokaciji Vinogradarski institut za austrijski Zumtobel u čijoj fabrici je proizvodnja uređaja i opreme za elektrorasvetu već počela, a pun kapacitet će dostići već prvih dana septembra. I u ovoj fabrici biće oko 1.300 radnih mesta.


Koliko može da Vas košta promena naziva ulice?\nTRENUTNA POZICIJA:Početna»Automobili»Koliko može da Vas košta promena naziva ulice?\n17/08/2014 · Automobili, Razno\nGoran Jakovljević iz Kruševca obratio se našoj redakciji jer je po drugi put, u razmaku od dva meseca, morao da vadi novu saobraćajnu dozvolu. Kako naš sagovornik tvrdi, prilikom registracije automobila, u policijskoj upravi mu je rečeno da mu treba nova saobraćajna dozvola jer je lokalna vlast promenila naziv ulice u kojoj živi.\nPitali smo Ministarstvo unutrašnjih poslova kakve su obaveze građana u tom slučaju:\nVlasnik vozila je dužan da podnese zahtev za izdavanje nove saobraćajne dozvole, ako se promeni naziv ulice u kojoj je prijavljeno njegovo prebivalište. Navedeno iz razloga što se u vidljivi deo i čip saobraćajne dozvole upisuju podaci o prebivalištu i adresi vlasnika vozila.\nCena izrade nove saobraćajne dozvole tj. trošak za građane, bez provizija, zbog promene naziva ulice iznosi 1.314 dinara. Međutim, taj trošak može da bude i mnogo veći za one koji ne znaju da je Zakonom o bezbednosti saobraćaja određen rok u okviru kojeg građani moraju da prijave promenu podataka, a samim tim i da zamene saobraćajnu dozvolu. Kako su nam u MUP-u rekli:\n„Vlasnik, odnosno korisnik vozila je dužan da u roku od 15 dana prijavipromenu bilo kog podatka koji se upisuje u saobraćajnu dozvolu.“\nNovčana kazna za nepoštovanje navedenog roka iznosi od 6.000 do 20.000 dinara. Interesantno je da ne postoji kazna ako ne promenite i ostala lična dokumenta nakon promene naziva ulice u kojoj živite. U MUP-u su nam rekli:\n„Zakonom o ličnoj karti nije predviđen rok u kome građani treba da izvrše promenu naziva ulice u važećoj ličnoj karti. Takođe, Zakonom o putnim ispravama nije predviđen rok u kome građani mogu da podnesu zahtev za izdavanje nove putne isprave zbog promene naziva ulice u kojoj imaju prijavljeno prebivalište.“\nNelogično je što je zakonima, faktički, određeno da je važnije da, tačan podatak o prebivalištu, postoji u saobraćajnoj dozvoli, nego u ličnoj karti.\nGrađani koji žive u ulicama čiji je naziv promenjen, svakako moraju da promene i saobraćajnu dozvolu. U suprotnom mogu da dođu u situaciju u kojoj jedino od dobre volje pripadnika MUP-a zavisi da li će platiti kaznu od šest od 20 hiljada dinara.\nlična dokumenta građana ministarstvo unutrašnjih dozvola mup obrazac pasoš policija prebivalište promena imena ulice saobraćajna dozvola takse vozačka dozvola\nSlobodan Stojadinović - 18/10/2015 19:11\nNa ove troškove treba dodati i troškove katastra, s obzirom da u policiji vam neće izmeniti adresu dok ne donesete iz katastra uverenje o nazivu ulice i kućnom broju, a koje košta 610+300 dinara ili list nepokretnosti u koji je upisan tačan naziv ulice (nove) i kućni broj. Još ako lokalna samouprava (opština) nije policiji i katastru dostavila rešenje kojim se menja naziv ulice, dobro ćete se prošetati više puta na relaciji opština-policija-katastar. Imao sam takav problem u Vrnjačkoj Banji.


JUNAJTED GRUPA JE ODBILA DA TELEKOM SRBIJE BESPLATNO EMITUJE N1! Brnabić odbrusila: Ne mešam se u tržišnu utakmicu, ne znam šta je vaš problem sa štamparijama! Video - Informer\nPredsednica Vlade Srbije Ana Brnabić kaže da ne može da naredi štamparijama šta da štampaju i da se u tržišnu utakmicu nije mešala, niti će se mešati\nJEDINSTVENI IZGLED LETELICE! Ana Brnabić ispratila NOVI AVION ER SRBIJE NA PRVI LET ZA NJUJORK! Foto/Video\nGODFRI: Tesla je Amerikanac! BRNABIĆ: Ambasador bio na ivici "diplomatskog incidenta"! /Video/\nNa pitanje novinara N1 da dnevni list Nova ne može da nađe štampariju koja bi štampala te novine i da uredništvo Nove S to tumači kao pritisak na štamparije, Brnabić je rekla da je Srbija slobodna zemlja i da ona ne kontroliše štamparije.\nNavela je da ona kao predsednica vlade ne zna šta bi mogla da učini po tom pitanju, a navode uredništva o pritisku na štamparije ocenila je kao "još jednu glupost epskih razmera".\n"Ne znam šta mogu da uradim tim povodom, imate toliko štamparija, razgovarajte sa njima, ne znam ni u cemu je problem. To morate da vidite sa tim štamparijama", rekla je Brnabić.\nKaže i da joj nije poznata ni ponuda cene, niti tiraža.\n"Otkud ja znam, možda su ponudili cenu koju Nova S nije htela da prihvati, možda su ponudili tiraž koji nisu mogli da isporuče. Telekom je ponudio da besplatno emituje N1 pa Junajted grupa nije prihvatila", rekla je Brnabić i navela da ne zna ni šta su štamparije odgovorile.\nKaže da je Srbija slobodna ekonomija i slobodno tržište, da nije planska ekonomija u kojoj premijer može bilo kome bilo šta da naredi i da je diskusija o tome bespredmetna.\n"Idite od štamparije do štamparije pa pitajte njih, otkud ja znam, sta želite da ja uradim", navela je Brnabić.\nKaže da je videla štampanje raznih materijala i produkciju raznih filomova u Srbiji i da hvala bogu nikad nikom ništa nije falilo zbog toga.\nOna je poručila Novoj S da se dogovori sa štaparijama i da štampa šta god želi, koliko god želi.\nAna Brnabić štamparije Nova S N1 Telekom Srbija\nBoze pa pun Luxemburg stamparija a oni ne mogu da nadju\nU Nemackoj ce sigurno da nadju, oni su stampali i Geringa.


PREDSTAVLJENA KNJIGA SMILJE I SUMPOR | Clio\nJuče je, u atrijumu Doma vojske Srbije, predstavljena knjiga "Smilje i sumpor - Dva vojnička dnevnika 1916-1919.", koju su priredili Dunja Dušanić i Danilo Šarenac. Na promociji su, pored priređivača, govorili i Vojislav Pavlović, istoričar, i Milan Terzić, istoričar iz Instituta za strategijska istraživanja.\nIstaknuto je da su, do sada neobjavljeni dnevnici Milutina Ristića i Dragoljuba Rankovića, dragoceni, ne samo zato što su, brigom njihovih porodica, sačuvani u celini, već i zato što pokazuju različita lica i posledice koje je Prvi svetski rat imao za mlade ljude koji su se u njemu našli.\nGovoreći o knjizi, Vojislav Pavlović je naglasio da je ona svojevrsno svedočanstvo o strahotama Velikog rata iz perspektive običnih ljudi koji su bili mobilisani.\n"Milutin Ristić krenuo je u život tako što je preko škole postao deo tog čuvenog bataljona 1300 kaplara" - naglasio je Pavlović, dodajući da svaki istorijski izvor nije izvor o onome o čemu svedoči, već o samom autoru, a Milutin Ristić je izvor za sve one koji su bili u njegovoj situaciji, u jednom hronološki veoma zanimljivom momentu. (Ceo govor Voje Pavlovića pogledajte ovde)\nMilan Terzić iz Instituta za strategijska istraživanja ukazao je da knjiga, između ostalog, svedoči i o Srbiji koja je pružala otpor u toj jednoj neravnopravnoj borbi.\n"Izlazak iz tih slojevitih priča u vezi sa Velikim ratom upravo je objavljivanje sećanja ovih ljudi koje niko nije pitao i koji su se našli u ratnom haosu. Šta je bio kraj rata, pita se jedan od memoarista? Kraj rata je pobeda, a to znači poraz nekome drugom" - ističe Terzić ukazujući na dihtomnost koju rat kao pojava neminovno nosi sa sobom, o čemu svedoči i sam naziv knjige.


2019 Archives - Stranica 2 od 9 - Udruženje poslovnih žena Srbije\n“Preduzetništvo iz ženskog ugla” sutra u Novom Sadu\nNOVI SAD –Konferencija “Preduzetništvo iz ženskog ugla”, biće održana sutra u Centralnoj zgradi Univerziteta u Novom Sadu – Rektorat sa početkom od 17:00 časova i predstavlja finalni događaj koji se organizuje u okviru projekta “Space4Women: Zakoračimo u svet novih ideja”. Konferenciju “Preduzetništvo iz ženskog ugla” organizuje Studentska asocijacija Univerziteta u Novom Sadu, u partnerstvu sa […]\nDRUGI PROGRAM – DIGITALNE IKONE – ŽENSKO DIGITALNO PREDUZETNIŠTVO\nCentar za istraživanje javnih politika sproveo je istraživanje o ženskom digitalnom preduzetništvu u Srbiji i organizovao drugu nacionalnu konferenciju „Budućnost rada – vizije u konfliktu“, prošle sedmice na Fakultetu dramskih umetnosti u Beogradu. Tim povodom sa nama u emisiji Digitalne ikone u utorak, 10. decembra od 10:00 uživo: Gordana Bekčić Pješčić, jedna od organizatorki konferencije […]\nCentar za istraživanje javnih politika sproveo je istraživanje o ženskom digitalnom preduzetništvu u Srbiji i organizovao drugu nacionalnu konferenciju „Budućnost rada – vizije u konfliktu“, prošle sedmice na Fakultetu dramskih umetnosti u Beogradu. Tim povodom sa nama uživo: Gordana Bekčić Pješčić, jedna od organizatorki konferencije o budućnosti rada, Ivana Ćirković, konsultantkinja u oblasti digitalnog marketinga, […]\nImpakt Hab Beograd predstavio je danas u svojim prostorijama prve žene biznis anđele u Srbiji okupljene u inicijativi WeAngels. WeAngels je je deo trogodišnjeg projekta „WE Founders“ koji finansira Američka agencija za međunarodni razvoj (USAID), a sprovodi Impact Hub Beograd u saradnji sa Asocijacijom za afirmaciju potencijala žena (AFA) i Udruženjem poslovnih žena Srbije (UPŽ). […]\nPreduzeće Rudnik i flotacija i ovu godinu završava veoma uspešno, realizujući sve planove sa više od 90 odsto. Direktor preduzeća Rudnik i flotacija Aco Ilić, izjavio je da je ove godine po prvi put počelo otkopavanje rude sa čuvenog rudnog tela koje je najavljeno pre par godina. “Ta ruda će nam pomoći da živimo i […]\nROC Rudnik i ovu godinu završava veoma uspešno, realizujući sve planove sa više od 90 odsto. Prema rečima Aca Ilića, generalnog direktora Rudnika i flotacije Rudnik, od ove godine po prvi put počelo je otkopavanje rude sa čuvenog rudnog tela koje je najavljeno pre par godina. – Ta ruda će nam pomoći da živimo i […]\nU prostorijama Fonda za inovacionu delatnost u Naučno-tehnološkom parku Beograd, danas je održan šesti redovni sastanak Ženskog biznis kluba u 2019. godini. Na sastanku je predstavnik Fonda, Vladimir Vojvodić, prezentovao Program ranog razvoja i Program saradnje nauke i privrede za inovativne projekte, tako da su članice UPŽ Srbije imale priliku da se detaljnije upoznaju sa […]


Uskoro počinju radovi na obilaznici oko Beograda - Gradjevinarstvo.rs\nUskoro počinju radovi na obilaznici oko Beograda\nPotpredsednica Vlade Srbije, prof. dr Zorana Mihajlović, razgovarala je juče (13.03.2017) sa ambasadorom Azerbejdžana u Srbiji Eldarom Hasanovim u vezi sa početkom radova na delu obilaznice oko Beograda, na kojoj će raditi azerbejdžanska kompanija Azvirt i kineska firma Sinohidro.\n- Na izgradnju obilaznice oko Beograda čekalo se 20 godina. Ova Vlada je pokrenula taj veoma važan projekat i u najskorijem periodu krećemo radove na nastavku obilaznice od Ostružničkog mosta do Bubanj potoka - izjavila je Mihajlovićeva.\nAmbasador Hasanov je zahvalio potpredsednici Mihajlović zbog uspešne saradnje i odličnih partnerskih i strateških odnosa sa Ministarstvom građevinarstva, saobraćaja i infrastrukture. On je dodao da kompanija Azvirt poseduje najsavremeniju opremu i tehniku koja je na raspolaganju prijateljskoj Srbiji. Kompanija Azvirt bila je glavni izvođač na gradnji auto-puta od Ljiga do Preljine, koji je u novembru prošle godine pušten u saobraćaj.\nMihajlovićeva je podsetila da je zajedno sa Putevima Srbije, koji su investitor ovog projekta, sa Kinom potpisala komercijalni ugovor za ovu deonicu vredan 207 miliona evra. Ugovor predviđa i da domaće kompanije učestvuju u radovima sa 49 odsto.


► Bivši radnici Zastava kamioni najavili proteste zbog dugovanja za plate i\nBivši radnici "Zastava kamioni" iščekuju namirenje svojih potraživanja za šta, kako su kazali, postoje dva puta. Jedan je prodaja imovine kroz stečajni postupak, a drugi da Vlada namiri potraživanja na osnovu Protokola iz 2008. godine koji predviđa da se Zastavinim radnicima namire sva dugovanja do okončanja statusa fabrike.\nPredsednik Štrajkačkog odbora Milojko Popović kazao je danas agenciji Beta da do novog protesta radnici "Zastava kamioni" očekuju odgovor iz ministarstva kao i da im stečajni upravnik podnese izveštaj dokle se stiglo u tom postupku.\nPrema rečima Popovića, stečajnom upravniku su predstavnici Štrajkačkog odbora prošle sedmice predočili da sumnjaju da su se delovi imovine "Zastava kamioni" prodavali i posle otvaranja stečaja.\nOn je kazao da sumnjaju i da su tri kamionske kabine uzete iz fabrike za potrebe proizvodnje preduzeća "Zastava tervo" koje je osnovala država 2017. godine.\n"Stečajni upravnik nam je obećao da će u ponedeljak da obiđe fabriku Zastava kamioni, da proveri i utvrdi činjenično stanje u vezi sa kamionskim kabinama i drugom imovinom i da će o tome da nas obavesti", rekao je Popović.\nNad fabrikom "Zastava kamioni" pokrenut je stečaj 19. septembra 2018. godine na predlog Ministarstva privrede.\nStečajni sudija Saša Milosavljević kazao je da je vrednost imovine "Kamiona" višestruko manja od obaveza, dok je 95 odsto imovine pod hipotekom.\nStečajna potraživanja su oko od 8,5 milijardi dinara, a najveći poverilac je Grupa "Zastava vozila" sa oko dve milijarde dinara.


18-11-2019 20:45 Ratni izveštaji Naoružanje Izdvojeno Svet Planeta Video\n"Erbas" je najavio novu verziju aviona "jurofajter tajfun" sa mogućnošću elektronskog ratovanja. Najavljuju da bi avion mogao da uđe u upotrebu 2026. godine, a na fotografijama se vidi fantastičan multifunkcionalni displej i kokpit sa dva sedišta. Istovremeno, nove sisteme za elektronsko ratovanje razvija i švedski SAB, proizvođač "gripena". ...\n"Jurofajter" (Foto: Jutjub)\nBorba za prevlast na "nebu" koje predstavlja tržište borbenih aviona postaje sve interesantnija. Novi projekat "Erbasa" prvo je predstavljen na medijskom brifingu 5. novembra, a zatim su detalji izloženi na konferenciji 12. novembra.\n"Erbas" je ambiciozno pristupio konceptu "jurofajtera" sa opcijom elektronske borbe. O čemu je reč? Avioni za elektronsko ratovanje poseduju opremu koja ometa neprijateljske radarske i radio-sisteme i umanjuju njihovu efikasnost.\nSudeći po najavama na sajtu kompanije, takve opcije dobiće i "jurofajter". Ističe se da će to povećati mogućnosti aviona kao i sposobnosti koalicionih snaga u neprijateljskim okruženjima.\n"Jurofajter ECR" moći će da otkriva lokacije pasivnih emitera kao i da ometa druge emitere. Pružaće mogućnosti za različite elektronske napade i suzbijanje neprijateljskih protivvazdušnih sistema.\nNovi projekat predvodi gigant "Erbas", a učestvuju firme "Premijum aerotek" i "Rols-Rojs" uz podršku nemačkih nacionalnih tela koje se bave bezbednosnom i vazduhoplovnom industrijom. Naglašava se da se izlazi u susret potrebama nemačkih vazdušnih snaga za mogućnostima elektronskog napada.\nIako nema potvrde od nemačkih vojnih zvaničnika, veruje se da bi "jurofajteri ECR" mogli da zamene avione "tornado ECR". Erbas tvrdi da "jurofajter" predstavlja kičmu nemačkog ratnog vazduhoplovstva.\nNakon najava iz same kompanije oglasili su se analitičari, komentatori i novinari koji su prisustvovali konferenciji. Portal The Aviationis prenosi da je "Erbas" predstavio konfiguraciju "jurofajtera" sa dva elektronska ometača, tri tankera za gorivo od 1.000 litara i šest raketa vazduh–zemlja SPEAR-EW, uz četiri rakete "meteor" i dve "iris-t".\nSudeći prema izjavama osoba uključenih u program, zadnje sedište u avionu biće rezervisano za osobu zaduženu za "elektronsko ratovanje". Prednji i zadnji deo kokpita biće nezavisni.\nDirektor strateškog marketinga zadužen za "jurofajter" Rafael Klaška navodi da se ovim postiže neprimetna tranzicija tako što se iskorišćava potencijal današnjih tehnologija, odnosno eksploatiše njihov potencijal za rast.\n"'Jurofajter ECR' je savršen primer tog potencijala", poručio je Klaška.\nNovine stižu i u švedske "gripene"\nMeđutim, ni švedska kompanija SAAB, koja proizvodi avion "gripen", ne sedi skrštenih ruku. I ta kompanija je 4. novembra obavila prva testiranja uređaja za elektronsko ometanje. U saopštenju na sajtu kompanije tvrde da su testiranja izvedena u noćnim uslovima i da su bila uspešna.\nOsim za "gripene", novi ometači moći će da se koriste i na drugim tipovima letelica. Direktor marketinga i prodaje SAAB-a je rekao da će novi sistem avionu dati mogućnosti slične onima koje ima američki avion EA-18G "grouler".\nTrenutno, jedini avion u Evropi koji ima mogućnost suzbijanja neprijateljskih protivvazdušnih sistema je "tornado ECR", koji će biti penzionisan u narednim godinama. Zbog toga je logično što "Erbas" i SAAB rade na razvoju takvih sistema koji će biti neophodni u budućnosti, čak i u eri stelt aviona pete generacije.\n"Jurofajter tajfun" je višenamenski dvomotorni lovački avion četvrte generacije. Nastao je kroz saradnju Velike Britanije, Nemačke, Italije i Španije. Poseduje napredne sisteme i jedan je od najboljih lovačkih aviona u svetu.\n"Gripen" je takođe višenamenski borbeni avion četvrte generacije. Šveđani insistiraju na sopstvenom avionu i razvili su ovu letelicu uprkos brojnim teškoćama. Projekat se pokazao kao uspešan, a ponuđeni su i avioni za izvoz.\nRusija će pomoći Turskoj da završi svoj avion 5. generacije koji će zameniti F-35! Pročitajte OVDE sve detalje.\nISTORIJSKI PAKT: Evo koju je basnoslovnu sumu Indija unapred platila za ruski S-400!


Ruskim bajkerima zabranjeno da udju u Poljsku\nBeta 1. maja 2016. 10:45\nPoljske vlasti pustile su sinoć da iz Belorusije udje 20 ruskih motociklista iz kluba „Noćni vukovi“ s pasošima Evropske unije i oni, zajedno s Poljacima iz patriotske motociklističke organizacije „Katinska vožnja“, čekaju da danas granicu pokuša da predje glavnina ruskog konvoja „Putevima pobede“ koji je pre dva dana krenuo iz Moskve.\nPoljska je tako grupi članova najstarijeg ruskog motociklističkog kluba bez problema dopustila da predju granice i odaju poštu palim sovjetskim vojnicima u Branjevu, na severo-istoku Poljske, ali i dalje zabranjuje da preko njene teritorije prodje glavni konvoj ruskih „bajkera“ koji iz Moskve, Putevima pobede, treba da prevale 6.000 kilometara do glavnog grada Nemačke, Berlina.\nGovoreći o Danu pobede kojim se obležava završetak Drugog svetskog rata 1945. u Evropi, jedan od ruskih motociklista koji su prešli granicu zahvaljujući pasošu EU, rekao je poljskoj privatnoj televiziji TVN24 da je „to naša pobeda, naš praznik. Proslavićemo ga vozeći se motociklima Putevima pobede. Posetićemo sva mesta gde su bile velike bitke, gde su spomenici. Odaćemo poštu herojima koji su položili živote za tu pobedu“.\n„Poljske vlasti su u noti ruskoj ambasadi odbile da dozvole prolaz ruskih motociklista preko Poljske iz razloga bezbednosti“, kazao je poljskoj državnoj televiziji TVP.info šef poljske diplomatije Vitold Vaščikovski.\nPoljska ometa samo ruske motocikliste koji 71. godišnjicu kraja Drugog svetskog rata nameravaju da obeleže patriotskom vožnjom „Putevima pobede“, dugoj 6.000 kilometara, preko Rusije, Belorusije, Poljske, Češke, Slovačke, Austrije, obilazeći vojnika Crvene armije koji su poginuli oslobadjajući taj deo Evrope od nacističke okupacije.\nBez problema je vize dobilo i u subotu ušlo u Poljsku 200 motociklista iz ruske Kalinjingradske oblasti, medju njima i članovi kluba „Noćni vukovi“. Oni su došli na tradicionalno polaganje venaca na grobove sovjetskih vojnika u Branjevu, na severoistoku Poljske, gde je su grobovi više od 31.000 Crvenoarmejaca što je najveće takvo groblje u tom delu Evrope.\n„Od kako se sedam godina organizuju ti dolasci motociklista uvek su medju njima bili i Noćni vukovi i nikada nije bilo nikakvih nesporazuma ni incidenata“, kazao je gradonačelnik Branjeva Lešek Djong.\nNa komemorativnu svečanost u Branjevu je došao i gubernator Kalinjingradske oblasti s nekoliko stotina Rusa, uglavnom veterana i mladih a nakon govora održana je ekumenska molitva i pušteni su golubovi kao simbol mira.\nAmbasador Rusije u Varšavi Sergej Andrejev je u Branjevu osudio odluku Vlade Poljske da ne pusti ruske motocikliste da prodju za Berlin, što nije dopustila ni prošle godine, kada se obeležavala 70. godišnjica kraja Drugog svetskog rata.\n„To je pogrešna odluka, jer nije bilo nikakvih namera da se provocira ili remeti javni red i mir. Poljsko Ministarstvo spoljnih poslova obrazložilo je to pretnjom po javnu bezbednost, ali takve pretnje nema, tim pre što je to organizovano u saradnji s poljskim motociklistima iz Katinske vožnje“, kazao je ambasador Andrejev poljskoj novinskoj agenciji PAP.\nPoljska i Litvanija vratile su prošle godine „Noćne vukove“ s granica pošto poljski, češki i nemački zvaničnici i deo tamošnje javnosti „Noćne vukove“ smatraju militantnim ruskim nacionalistima čija je vožnja samo politička provokacija i demonstracija ruske sile – „kad ne mogu tenkovima, onda bar na jakim motociklima“, a smeta im i angažovanje vodja „Noćnih vukova“ u Antimajdanu nakon sukoba u Ukrajini.\nBerlin: Demonstanti formirali ljudski lanac, traže…\nIndija: Propali pregovori između poljoprivrednika i vlade


Ponudili opciju Stream On | MINA\nNaslovnicaMINA BusinessPonudili opciju Stream On\nPonudili opciju Stream On\nPodgorica, (MINA-BUSINESS) – Crnogorski Telekom ponudio je korisnicima mobilnog interneta opciju Stream On, koja omogućava gledanje video sadržaja na mobilnom uređaju bez trošenja internet saobraćaja.\n“Ako volite da gledate klipove na Youtube-u, ‘zavisni’ ste od omiljenih serija na Netflix-u i HBO-u, Stream On je rješenje za vas”, navodi se u saopštenju kompanije.\nIz Telekoma su kazali da trendovi pokazuju da je korišćenje video formata na mobilnim uređajima u stalnom porastu, a 40 odsto od tog saobraćaja koristi se za Youtube.\nKako objašnjavaju u Telekomu, ideja da ponude besplatan striming došla je zbog sve izraženije potrebe korisnika da omiljeni video sadržaji budu dostupni u svakom trenutku, gdje god se nalazili, a da pri tome korisnici ne moraju da brinu o potrošnji interneta.\n“Stream On je dostupan u okviru Libero plus paketa za mobilni internet, pa svi ljubitelji filmova, serija i drugih video formi mogu slobodno da uživaju u sadržajima koje nude aplikacije HBO GO, YouTube, Netflix i Extra TV Mobile”, rekli su iz Telekoma.\nUz to, iz kompanije najavljuju promotivnu akciju u okviru koje korisnici dobijaju dvostruko više gigabajta u paketima.\n“Tako na primjer, uz Libero Plus M paket, za mjesečnu pretplatu od 10,99 EUR korisnik dobija 100 gigabajta (GB) za internet saobraćaj koji može koristiti na tabletu ili računaru uz USB modem ili WiFi ruter, a može ga podijeliti i sa jednim postpejd brojem”, dodaje se u saopštenju.\nOpcija striminga je, kako su kazali, besplatna i ne troši saobraćaj iz paketa. Nema ograničenja, dok god ima internet saobraćaja u paketu.


Višković zadovoljan: Odnosi Srpske sa Rusijom na najvišem mogućem nivou | BL Portal\n14. Septembra 2020. 10:57\nOn je za Rusku gazetu istakao da je Srpska zahvalna predsjedniku Rusije Vladimiru Putinu, ministru inostranih poslova Sergeju Lavrovu i svim ruskim diplomatama je je njihovim naporima spriječen dalji negativan uticaj visokog predstavnika u BiH koji je ranije smjenjivao sa funkcija zvaničnike Srpske, prijetio ljudima i lišavao ih biračkih prava.\n“Toga više nema, zahvaljujući iskrenoj i ogromnoj podršci Rusije”, naglasio je Višković. Višković smatra da Rusija i Republika Srpska istinom mogu zajedno suprotstaviti pokušajima Zapada da od njih naprave negativce.\n“Mi smo dužni da tome suprotstavimo istinu koja je obavezna uvijek da se vodi tezom da zločini ne smiju biti zaboravljeni bez obzira na bilo kakve prijetnje ili sankcije”, rekao je Višković. On je podsjetio da je NATO izvršio agresiju nad srpskim narodom u BiH 1995. godine, da su od bombi ove alijanse stradala srpska djeca, uništeni najvažniji infrastrukturni objekti, nanesena znatna materijalna šteta.\n“Ako se tome doda i to da je prilikom bombardovanja korištena municija sa osiromašenim uranijumom, tada zločin izgleda još strašnijim. Posljedice njegove primjene osjećaće se još dugo – ljudi, koji su živjeli u pogođenim područjima sve češće umiru od bolesti raka, zagađen je znatan dio naše teritorije, zatrovana voda. Upravo zbog toga Republika Srpska ne želi da bude član NATO-a”, pojasnio je Višković.\nNa pitanje da li se pred predstojeće izbore u BiH u novembru može očekivati nešto slično “obojenoj revoluciji”, Višković je rekao da uvijek postoji ta opasnost i podsjetio da se sa takvim pokušajima suočavala Banjaluka pred opšte izbore 2018. godine. Višković je dodao da je ubijeđen da postoje timovi stručnjaka i pojedinih organizacija koji su angažovani na realizaciji takve vrste scenarija, a koje finansiraju određeni centri moći.\n“Oni se premiještaju iz države u državu, iz grada u drugi, izazivajući `objene revolucije`, rušeći sisteme, uništavajući političke partije i lidere koji se bore za svoju zemlju”, naveo je Višković. Višković je naglasio da su u Republici Srpskoj svjesni o opasnosti koja prijeti.\n“Putem Ministarstva unutrašnjih poslova Srpske, i na druge načine, trudimo se da djelujemo protiv takvih aktivnosti. Preduzećemo sve neophodne mjere da bi spriječili realizaciju scenarija ‘obojene revolucije’ u Srpskoj”, naglasio je on. Prema njegovim riječima, osnovna dužnost svake demokratije je uvažavanje izborne volje naroda, izraženo tokom otvorenog izbornog procesa.\n“Ukoliko za vrijeme izbora dobijete većinu glasova građana, vaši politički protivnici treba da vas pozdrave kao pobjednika, da priznaju rezultate, da bi sljedeći put oni mogli da dobiju veću podršku glasača”, naveo je Višković. Višković je naglasio da ne treba komentarisati brojne slučajeve kada su pojedine snage osvajale minimalan broj glasova na izborima, te putem revolucije željele da se probiju u vlast, obmanjujući narod, te podsjetio da se to već moglo vidjeti u Libiji, Egiptu, Siriji.\n“Nama ne treba takvo iskustvo. Mi smo dužni da se zajedno energično suprotstavimo tim centrima moći koji na taj način pokušavaju dostići svoje ciljeve”, istakao je Višković. On je napomenuo da se ovih dana mogla čuti simbolična izjava američkog predsjednika Donalda Trampa, koja zaslužuje pažnju, o tome da je SAD u prošlosti vodila ratove i provocirala konflikte na raznim teritorijama i državama s ciljem jačanja svoje vojne industrije.\n“Logika je ovdje apsolutno jasna. Isprovocirajte, na primjer, ne daj Bože, u Bjelorusiji ili još negdje građanski rat, koji zatim može prerasti u regionalni, a s ciljem da bi prodavali sutra još više oružja i municije. Dosta nam je smrti i ratova na pragu 21 vijeka”, naglasio je Višković. On je poručio da je neophodno stremiti ka tehnološkom razvoju i bori sa izazovima cijelog čovječanstva u dijelu sprečavanja zagađivanja životne sredine i globalnog zagrijavanja.\n“Za to je potrebno znanje i zajednička snaga, a takođe znatna finansijska sredstva da bi zajedno mogli učiniti svijet boljim i bezbjednijim”, zakljčuio je Višković. Višković je prošle sedmice u prisustvu srpskog člana Predsjedništva BiH Milorada Dodika uručio Plaketu dopisniku “Ruske gazete” Aleksandru Borisovu, koji završava svoju službu u regionu. Premijer Srpske zahvalio je Borisovu za pomoć za učvršćivanje odnosa Rusije i Republike Srpske.\nTags: Rusija, Srpska, Višković\nSvijet moli za dobre vijesti: Efikasnost ove vakcine za koronu biće poznata u oktobru


RTCG - Radio Televizija Crne Gore - Nacionalni javni servis :: Društvo :: CG će moći da uvježbava sajber odbranu\n[ Objavio: M.M ]\nMINISTARSTVO ODBRANE 21. 05. 2019. 15:12 >> 15:12 0\nUčešće u procesu organizacije i izvođenja najveće NATO vježbe u domenu sajbera, predstavlja veliki benefit, jer će Crna Gora moći da testira i uvježbava sajber odbranu, kao i da ojača međusobno povjerenje u zajedničkom djelovanju i razmjeni informacija. To je saopšteno na Glavnoj planskoj konferenciji za NATO vježbu „Cyber Coalition 2019 – Major Planning Conference“ (CC19 – MPC), čiji je domaćin Ministarstvo odbrane.\nKonferencija, koja će trajati tri dana, je okupila oko 100 sajber eksperata iz zemalja članica i zemalja partnera NATO, a posvećena je usaglašavanju scenarija i planova za izvođenje vježbe, koja će se održati krajem ove godine u Estoniji.\n“Vježba Cyber koalicije predstavlja dobru priliku za obuku i testiranje naših sajber branitelja a, što je još važnije, za izgradnju uzajamnog povjerenja i razmjene informacija sa krajnjim ciljem da se zaštiti sajber prostor i podrže operacije saveznika u tom pogledu”, kazala je Ljuljanaj-Jovićević.\nIzvršni direktor Cyber koalicije, Robert Bakls je pozdravio Konferenciju u ime NATO Komande za transformacije (NATO Allied Command Transformation, ACT).\nKonferenciji je prisustvovala i ambasadorka Ujedinjenog Kraljevstva u Crnoj Gori Alison Kemp.\nMinistarstvo odbrane Sajber napadi


Srbija ne da Svetozara Marovića Crnoj Gori - Društvo - Dnevni list Danas\nPočetna » Vesti » Društvo » Srbija ne da Svetozara Marovića Crnoj Gori\nBivši predsednik Srbije i Crne Gore, osuđen za višemilionske pronevere, postao srpski državljanin\nSrbija ne da Svetozara Marovića Crnoj Gori\nV. Jeremić04.05.2019. 07:22\nSvetozar Marović je državljanin Srbije i Srbija ne može da ga izruči.\nU Crnoj Gori to jako dobro znaju i sve ono što okružuje ovaj slučaj u funkciji je njihovih unutrašnjih političkih prilika, kaže za Danas beogradski advokat Božo Prelević, komentarišući činjenicu da se bivši predsednik Srbije i Crne Gore i dalje nalazi u Beogradu iako je već dve godine na Interpolovoj poternici.\nNedavno, crnogorsko Ministarstvo pravde poslalo je u Srbiju zvaničan zahtev za izručenjem Marovića koji je pravosnažno osuđen na višegodišnju zatvorsku kaznu.\nPrema Prelevićevim rečima, zahtev Crne Gore neće ništa promeniti u ovom slučaju.\n– Marović po našem zakonu ne može da bude izručen, jer ima državljanstvo Srbije. Uzgred, niko nije dobio državljanstvo bez koordinacije Beograda i Podgorice i po svoj prilici to je dogovoreno mnogo ranije. Potpuno je jasno da je ideja da ceo slučaj zastari dok je Marović u Beogradu, kaže Prelević.\nBivši predsednik SCG na Interpolovoj poternici se nalazi još od 2017. godine. Međutim, Srbija je tek nedavno, po primljenom zahtevu za izručenjem, slučaj prepustila nadležnom sudu.\nKako za Danas kaže Saša Đorđević, istraživač Beogradskog centra za bezbednosnu politiku, Interpolove poternice ne obavezuju države članice da po njima postupaju.\n– Svaka država članica Interpola sama odlučuje šta će činiti povodom poternica koje raspisuje Generalni sekretarijat Interpola. Nema obaveze da se izruči tražena osoba, već ono najviše zavisi od međusobnog poverenja država, kaže Đorđević.\nZakon o međunarodnoj pravnoj pomoći u krivičnim stvarima izričito navodi da državljanin Srbije ne može da bude izručen. Postupak o izručenju, po slovu zakona, vodi se pred sudom koji je nadležan za teritoriju na kojoj boravi osoba čije se izručenje traži. Kako je Marović u više navrata viđen u Beogradu, pretpostavka je da će se postupak voditi pred Višim sudom u Beogradu. Danas je u toku jučerašnjeg dana bezuspešno pokušavao da sazna kada će taj postupak početi i da li je određen sudija za prethodni postupak koji će ga voditi.\nCrnogorsko Ministarstvo pravde je u saopštenju istaklo da su se samim raspisivanjem Interpolove poternice stekli svi pravni preduslovi da Svetozar Marović bude uhapšen u Srbiji, kako bi bio izručen Crnoj Gori.\n„Ipak, okolnost da se Svetozar Marović u protekle dve godine naočigled javnosti slobodno kretao i pojavljivao na javnim mestima na teritoriji Republike Srbije, i pored crvene Interpolove poternice koja je za njim raspisana, navela je Ministarstvo pravde Crne Gore da, ne čekajući više hapšenje Svetozara Marovića, uputi i molbu za njegovo izručenje“, objašnjava se u saopštenju.\nSlučaj Gica i Vasilev\nZakon o međunarodnoj pravnoj pomoći u krivičnim stvarima ne predviđa nikakve rokove koji bi vremenski omeđili postupak ekstradicije. Pa tako je, primera radi, postupak ekstradicije rumunskog biznismena Sebastijana Gice trajao duže od godinu dana, pre nego što mu je srpsko Ministarstvo unutrašnjih poslova dodelilo politički azil. Gica je bio blizak saradnik bivšeg rumunskog predsednika Viktora Ponte, koji je po sopstvenom priznanju bio savetnik predsednika Srbije Aleksandra Vučića.\nNije izručen ni bugarski biznismen Cvetan Vasilev, iako je postupak u više navrata išao između Višeg i Apelacionog suda u Beogradu. Mediji su preneli da je Vasilev, nekadašnji vlasnik Paraćinske staklare, bio donator humanitarnoj organizaciji supruge tadašnjeg predsednika Srbije Tomislava Nikolića.\nCrna GoraizručenjeSvetozar MarovićBeograd


Osiguranje mobilnog telefona | TV KANAL 9 NOVI SAD\nNaslovna EMISIJE Osiguranje mobilnog telefona\nVIDEO K9: Svoj mobilni telefon u slučajevima oštećenja ili krađe, građani Srbije od sada mogu da osiguraju kod Dunav osiguranja.\nPrema najnovijim istraživanjima u Srbiji svaki drugi korisnik mobilnog telefona imao je polomljen ekran ili veće fizičko oštećenje telefona, dok je svakom petom vlasniku mobilni ukraden.\nPopravka kod neovlašćenog servisera obično je jeftinija nego u ovlašćenom servisu, ali se time gubi garancija proizvođača.\nOvaj i drugi brojni razlozi motivisali su “Dunav osiguranje” da građanima obezbedi polisu i za ovakve slučajeve.\n“Kompanija Dunav osiguranje je za svoje klijente pripremila nov paket proizvoda za osiguranje mobilnog telefona. Svim vlasnicima novih mobilnih telefona kupljenih u MTS poslovnicama omogućeno je da osiguraju svoj mobilni telefon i tom novom polisom koje je jedinstvena na našem tržištu”, rekao je Aleksa Aksentijević iz Dunav osiguranja.\nIz ove kompanije poručuju da polisa osiguranja mobilnog telefona pokriva brojne situacije koje mogu naneti štetu uređaju.\n“Kao što su recimo mehanička oštećenja, zatim uništenje ili šteta na uređaju koji nije pokriven garancijom, kao i lom ekrana. Zatim, pokrivene su štete usled nestanka ili gubitka mobilnog telefona usled nastanka provale, krađe i razbojništva. Takođe, ovim vidom osiguranja pokrivene su i štete na mobilnom telefonu koje nastanu usled direktnog uticaja vode ili uticaja isparenja od vode i drugih vidova tečnosti. Takođe, ovaj vid osiguranja pokriva i štete koje su nastale usled neovlašćenog korišćenja telefona usled gubitka putem provale, krađe ili razbojništva”, kazao je Aksentijević.\nU slučaju nastanka fizičkog oštećenja ovo osiguranje pokriva popravku štete u ovlašćenom servisu, dok u slučaju gubitka telefona usled provale, krađe i razbojništva dobija se nov uređaj iste vrednosti. Procedura osiguranja mobilnog telefona je jednostavna, kaže Aksentijević.\n“Kada izaberete željeni mobilni telefon u MTS poslovnici i odaberete postpaid tarifu kod telefonskog operatera možete zaključiti i polisu osiguranja koja će zaštiti vaš uređaj tokom ugovorenog perioda otplate uređaja. Visina premije osiguranja direktno zavisi od cene novog mobilnog telefona. Kao na primer, za telefon vrednosti oko 19 000 dinara mesečna premija osiguranja iznosi oko 199 dinara. Dok, recimo, za telefon vrednosti oko 39 000 dinara mesečna premija osiguranja iznosi oko 377 dinara”, naveo je Aksentijević.\nMoguće je, kako je rekao, osigurati i mobilne telefone veće vrednosti od navedenih.\n“Kompanija Dunav osiguranje je maksimalno pojednostavila proceduru prijave štete. Ono što je bitno je da se šteta prijavi u roku od tri dana od datuma nastanka. To se može učiniti u bilo kojoj MTS poslovnici, zatim besplatnim pozivom na Call centar osiguravača na broj 0800 130 147, kao i putem imejla”, istakao je on.\nI-mejl adresa je [email protected], a za sve dodatne informacije građani se mogu obavestiti na prodajnim mestima MTS-a, kao i putem sajtova MTS-a (www.mts.rs) i Kompanije „Dunav osiguranje“ (www.dunav.com).\nPrethodni tekstAkademija umetnosti predstavila svoj novi Zbornik radova\nSledeći tekstFestival ćiriličnih brendova


Info-bilten ERP KIM 11-02-03\nEKSKLUZIVNO ZA ERPKIM\nOTVORENO PISMO RADE TRAJKOVIC MIHAELU STAJNERU\nBeograd, 11. mart 2003.\nKoristim priliku da Vam se javno obratim i saopstim svoju neopozivu nameru da do daljnjeg zamrzavam svoj status clana Skupstine Kosova i Metohije.\nZelela bih da obrazlozim svoju odluku, koja nije rezultat trenutnog nezadovoljstva, vec sustinskog neslaganja sa putem kojim idu nove institucije u Pokrajini, pre svega Skupstina i Vlada Kosova i Metohije.\nVerovatno Vam je poznato da sam zajedno sa Episkopom Artemijem i ostalim clanovima Srpskog nacionalnog veca Kosova i Metohije bila jedan od glavnih zagovornika saradnje sa UNMIK-om i kosovskim Albancima na izgradnji jednog demokratskog i multietnickog drustva i njegovih institucija, u skladu sa Rezolucijom Saveta bezbednosti UN 1244. U tome smo videli jedini put ka pomirenju i izgradnji jednog stabilnog drustva u kome bismo konacno zaustavili ekstremne nacionalne opcije i okrenuli se ka balkanskim i evropskim integracijama.\nMoram odmah da kazem da smo svi mi okupljeni u SNV KIM buducnost Kosova i Metohije videli i jos je vidimo ne u menjanju i prekrajanju granica na Balkanu, vec u prevazilazenju postojecih problema kroz saradnju, uzajamno postovanje i pre svega promenu nacina retrogradnog usko-nacionalnog razmisljanja. U tom cilju, a i radi sopstvene savesti odlucno smo osudili nasilje koje su pocinili pripadnici rezima Slobodana Milosevica za vreme rata, nadajuci se da cemo time podstaci i kosovske Albance da osude nedela koja su pocinili i jos uvek cine pripadnici OVK i drugi albanski ekstremisti. Verovali smo da cemo osudjujuci zajedno svaki zlocin kao zlocin dati sansu pravdi i miru i izgraditi drustvo koje nece biti zasnovano na nesreci drugoga. Za tu svoju politicku i moralnu orijentaciju dobili smo podrsku citavog demokratskog sveta koji je u nama video autenticne predstavnike naroda, a ne politicke avanturiste koji rade za sopstveni interes i preko noci menjaju svoja ubedjenja. Nase ideje i program rada danas je ostao isti kakav je bio pre i za vreme rata, a to je Kosovo i Metohija koje pripada svojim gradjanima, Kosovo i Metohija unutar jedne demokratske drzave Srbije, Kosovo i Metohija kao savremeni balkanski i evropski region koji povezuje narode i kulture.\nNazalost, danas, skoro cetiri godine nakon dolaska Misije UN-a na ove prostore razocarani smo da se na Kosovu i Metohiji ne uspostavlja demokratsko i multietnicko drustvo ravnopravnih gradjana, vec druga drzava albanskog naroda na Balkanu, u kojoj ne-albanske zajednice, posebno Srbi, nemaju realnu perspektivu u buducnosti. Kosovo i Metohija postaje sve vise faktor regionalne destabilizacije i uporiste ekstremnih albanskih nacionalnih snaga koje veruju da nasiljem i terorizmom mogu da prekrajaju kartu savremene Evrope u interesu samo jednog naroda. Dok Rezolucija 1244 predvidja izgradnju institucija u sklopu sustinske autonomije Kosova i Metohije, kao sastavnog dela zajednice Srbije i Crne Gore (tj. bivse SRJ), Ustavni okvir, na kome se grade nove institucije, brise svaku vezu sa Srbijom i SCG. UNMIK nastavlja ubrzano sa prenosenjem svojih ingerencija na nove pokrajinske institucije ne ostavljajuci realno mogucnost za konstituisanje sustinske autonomije i dajuci Pokrajini prerogative suvereniteta i nezavisnosti. Politika svrsenog cina dovela je do situacije da je i pre pocetka pregovora sa Beogradom na stolu ostala samo jedna opcija - priznanje nezavisnosti Kosova i Metohije i prinudna promena medjunarodnih granica jedne suverene drzave clanice UN.\nUcesce srpskih predstavnika u institucijama Pokrajine sve manje moze da doprinese opstanku i ostanku srpskog naroda na Kosovu i Metohiji, a sve vise postaje paravan pomocu koga citava koncepcija dobija privid politicke legitimnosti. Upravo zahvaljujuci srpskom prisustvu u institucijama, kosovski Albanci grade nezavisnu drzavu pod prividom multietnickog i demokratskog drustva, iako je realnost na terenu u potpunosti drugacija jer je Kosovo danas najmonoetnickije drustvo Balkana u kome se dramaticno krse ljudska prava i slobode.\nKao licnost koja oseca odgovornost pred sopstvenim narodom i istorijom ne mogu da prihvatim ulogu koja nam se uporno dodeljuje i ne zelim da doprinesem nestanku svog naroda i njegovih svetinja sa prostora na kome vekovima zivimo. Takva sudbina je potpuno izvesna imajuci u vidu posleratno ponasanje kosovskih Albanaca prema Srbima, njihovoj vekovnoj kulturi i hriscanskim spomenicima. Preko 250.000 izbeglica koje se jos ne mogu vratiti svojim kucama vec cetvrtu godinu i 112 varvarski unistenih crkava najupecatljiviji je bilans u dosadasnjem sprovodjenju Rezolucije Ujedinjenih nacija i izgradnji demokratskog drustva.\nIstovremeno, ne zelim da dam pogresan utisak da se protivim izgradnji drustva koje je predvidjeno Rezolucijom UN i koje ste Vi kao predstavnik Generalnog sekretara UN duzni da stvarate. Zato sam donela odluku da kao clan srpske Koalicije POVRATAK u Skupstini Kosova i Metohije zamrznem svoje ucesce u Skustini i ne prisustvujem sednicama sve dok se institucije ne vrate u okvire koje su predvidjene Rezolucijom SB 1244. Povratak institucija u svoje legalne okvire i davanje prava suvereniteta drzavi Srbiji i SCG koja im po pravu pripadaju jedini je nacin da se ucesce srpskih poslanika u Skupstini i drugim institucijama drustva opravda pred narodom i pred istorijom. Smatram da je u tom cilju potrebno sto hitnije izvrsiti korekciju Ustavnog okvira koji svojim sadrzajem daje pseudo-zakonsku osnovu za formiranje nezavisne drzave na teritoriji drzave clanice UN i dugorocno vodi ka pogorsanju bezbednosne situacije u Pokrajini i regionu.\nKoristim ovu priliku da javno pozovem sve ostale srpske poslanike Koalicije POVRATAK i srpske poslanike u opstinskim skupstinama da takodje zamrznu svoje ucesce u institucijama sve dok se ne ispune gorepomenuti uslovi. Takodje predlazem da se donese zajednicka deklaracija da nijedna odluka krnje Skupstine nece za nas biti merodavna, niti ce imati legitimitet sve dok se privremene pokrajinske institucije ne vrate u okvire u kojima je po Rezoluciji 1244 predvidjeno da funkcionisu. Smatram da ovo nije nikakva ucena ili nekonstruktivan gest, vec upravo pokusaj da se spreci samovoljno i protivzakonito menjanje Rezolucije 1244 i izgradnja jednog nedemokratskog i jednoetnickog drustva kakvo Kosovo i Metohija postaje poslednjih cetiri godine. Moja odluka donesena je uz znanje i svesrdnu podrsku Episkopa Artemija, predsednika SNV KIM, i mojih najblizih kolega.\nNa kraju, odgovorno pozivam Vas, kao predstavnika UN da konacno zaustavite proces legalizacije secesije Kosova i Metohije i glorifikaciju OVK i njenih ogranaka, koji nikada nisu stvarno rasformirani i razoruzani i ciji su bivsi i sadasnji lideri direktno odgovorni za zlocine protiv civilnog srpskog i albanskog stanovnistva. Kao takvi ovi pojedinci nemaju moralni ni politicki kredibiltet da grade multietnicko drustvo koje vec vise od cetiri godine svojim postupcima unistavaju. Sasvim je nerealno ocekivati da se na temeljima vladavine bezakonja i etnicke mrznje, u atmosferi svuda prisutne albanske nacionalne mitomanije gradi jedno savremeno demokratsko i multietnicko drustvo.\nOstajem u nadi da cete ne samo razumeti moju odluku, vec i da cete preduzeti konkretne mere da se sto pre vratim u skupstinske klupe i nastavim nas zajednicki zapoceti rad na izgradnji jednog pravednijeg i boljeg drustva za sve gradjane Kosova i Metohije.\nSNV KIM - Gracanica


Demokratska stranka Srbije (DSS) skreće pažnju građanima da budu veoma oprezni pri susretu sa aktivistima Srpske napredne stranke (SNS) koji dolazeći na vrata, sakupljaju informacije koje se kasnije brutalno, na njihovu štetu zloupotrebljavaju, navodi se u saopštenju.\n1. marta 2017. 1 min read\nPodaci o građanima koje aktivisti na ovaj način pribavljaju koriste se za formiranje baze podataka o članstvu, simpatizerima drugih stranka i političkim opredeljenjima pojedinaca i njihovih porodica. Oni se kasnije upotrebljavaju prilikom donošenja odluka o zapošljavanju u javnom sektoru: javnim preduzećima, lokalnoj samoupravi i institucijama obrazovanja, zdravstva, kulture, navodi DSS.\nPrilikom podnošenja izveštaja sa terena, aktivisti SNS su stranci dužni da navedu saznanja o političkim stavovima svakog od anketiranih građana do kojih su došli tokom tzv. kampanje od vrata do vrata i posebno da upišu građane koji su pokazali jasno ispoljen neprijateljski odnos prema SNS.\nPodsećamo građane da su politička uverenja privatna stvar svakog pojedinca u koja niko nema pravo da zadire. Oni nisu dužni da bilo kome daju informacije o svojoj stranačkoj pripadnosti, političkim uvrenjima, odluci da li će i kako glasati i druge slične informacije. Najcelishodnije je anketare ignorisati i na uljudan način ispratiti sa vrata, zaključuje se na kraju saopštenja koje je našoj redakciji prosledila Informativna služba DSS.\nTags: DSS oprezno sa aktivistima SNS saopštenje upozorava građane\nPrevious Srpska lista: Mesić osvedočeni srbomrzac\nNext Lamberto Zanijer: Lideri da ostanu posvećeni sprovođeju briselskih dogovora


Amerikanci pisali Tegeltiji: Evo vam kontakti proizvođača vakcina | Starmo\nNaslovnica Život Amerikanci pisali Tegeltiji: Evo vam kontakti proizvođača vakcina\nAmerikanci pisali Tegeltiji: Evo vam kontakti proizvođača vakcina\nSarajevo — Predsjedavajući Vijeća ministara BiH Zoran Tegeltija dobio je pismo iz Ambasade SAD-a u BiH u kojem ga obavještavaju da SAD i njihov privatni sektor i dalje imaju vodeću ulogu u svijetu što se tiče inovacija i sposobnosti brzog reagovanja na krizu.\nKako prenose Nezavisne novine, Američka ambasada u Bosni i Hercegovini Tegeltiji je dostavila kontakte kompanije Pfizer, Moderna i Johnson & Johnson putem kojih se mogu ostvariti kontakti za nabavku vakcina.\n“Američke kompanije Johnson & Johnson, Moderna i Pfizer proizvode vakcine protiv koronavirusa u rekordnim količinama i primaju narudžbe iz cijelog svijeta. U ovom dopisu vam dostavljamo kontakt informacije za svakog proizvođača pojedinačno, te apelujem na vas da ih što prije kontaktirate da biste ubrzali nabavku vakcina”, stoji u pismu, prenosi portal Klix.ba.\nU pismu Tegeltiju obaviještavaju da su ove kompanije svjetski lideri i imaju iskustvo u radu sa nacionalnim vladama, ali da možda nisu upoznati sa složenom političkom strukturom BiH.\n“Zato bi im moglo biti od koristi kada biste im objasnili da BiH ima složenu administrativnu strukturu u kojoj kompetencije za pitanja zdravstva i nabavke pripadaju različitim nivoima vlasti, uključujući i kantone. Važno im je naglastiti da ni jedan pojedinačni organ u BiH nije jedini kontakt kada se radi o nabavci vakcina. Također treba da im objasnite da pored angažovanja državnog nivoa kroz mehanizam COVAX, vlade i javne institucije u entitetima Federacija BiH i Republika Srpska, te distrikt Brčko, također imaju ovlasti za nabavku vakcina, jer većina kompetencija za nabavku, zdravstvo i zaštitu građana od zarazni bolesti pripada ovim nivoima vlasti”, navedeno je u pismu.\nU pismo stoji da Sjedinjene Američke Države žele naglasiti koliko je važno da svi nivoi vlasti u BiH rade zajedno na prevazilaženju prepreka nabavci vakcina.\n“COVID-19 ne zaustavlja se na unutrašnjim linijama razgraničenja, niti bi one trebalo da su prepreka saradnji za nabavku vakcina”, stoji u pismu koje je Tegeltiji upućeno iz Ambasade SAD u BiH.\nAmbasada SAD: Prijetnje daljnjom podjelom BiH su antidejtonske\n“Međunarodna zajednica je morala reagovati”\nNove sankcije, ovaj put za Sarajlića i Tadić\nMurphy: Nije dovoljno podržavati reforme


Stanojev - Sanjam debi na Marakani\nNaš razvojni tim Grafičar je tokom prvog dela sezone beležio sjajne rezultate i jesen završio na liderskom mestu Prve lige Srbije, a jedan od fudbalera koji je najzaslužniji za to je brzonogi vezista i izdanak naše Omladinske škole - Jug Stanojev.\n- Mnogo znači redovno igranje seniorskog fudbala, ne samo meni, već i svim mojim saigračima. Razlikuje se igranje seniorskog fudbala od omladinskog, a Grafičar je odlična sredina za sve mlade igrače. Lično, moram da istaknem, da uopšte nisam iznenađen što smo prvi na tabeli, iako su mnogi sumnjali u to kako ćemo se snaći u Prvoj ligi Srbije, s obzirom da smo debitanti. Mnogo treninga, sastanaka, analiza je iza nas i apsolutno zasluženo smo lideri.\n- Drago mi je što je Deki novi trener Zvezde. Veliko ime, nadam se da će nastaviti tamo gde je Milojević stao. Verujem da ćemo ponovo biti šampioni, kao i da ćemo izboriti izlazak u Evropu.\nNa kraju razgovora se Stanojev osvrnuo i na ambicije i očekivanja vezana za crveno-beli, ali i reprezentativni dres.\n- Ambicije su uvek najveće kad je u pitanju Crvena zvezda. San mi je da debitujem na nekoj zvaničnoj utakmici i nadam se da će mi se to uskoro ostvariti. Što se reprezentacije tiče, slično je kao i sa Zvezdom. Na meni je da radim i treniram, a na selektoru je da li će me pozvati. Naravno da svaki fudbaler sanja da brani boje svoje zemlje - istakao je Stanojev.


American Airlines proglasio stečaj - Index.hr\nAmerican Airlines proglasio stečaj\nAMERIČKA korporacija AMR, koja posjeduje aviokompaniju American Airlines, danas je na sudu u New Yorku proglasila stečaj.\nNemogućnost da sa svojim zaposlenicima isposluje kolektivni ugovor kojim bi smanjili troškove te nevoljkost da se udruži s nekim drugim aviokompanijama koštala je ovu tvrtku velikog pada posljednjih godina, kada je od najvećeg svjetskog avioprijevoznika postala tek treći u SAD-u.\nS ovom prijavom stečaja stavljena je točka na i dugogodišnjeg trenda da veliki američki avioprijevoznici od suda traže zaštitu od vjerovnika. AMR je danas prijavio 24,7 milijardi dolara u imovini i 29,6 milijardi dolara duga.\nAMR se u godinama nakon napada na WTC 2001. godine svim snagama pokušao othrvati proglašavanju bankrota, dok su njegovi "kolege" proglašavanje bankrota iskoristili kako bi srezali skupe mirovinske i beneficijske planove te restrukturirali svoje dugove. Tada je krenuo i val udruživanja brojnih posrnulih aviokompanija, a AMR je pritom sjedio skrštenih ruku i taj proces gledao sa strane.\nJoš od 2006. godine AMR je upleten u mukotrpne pregovore sa sindikatima svih njegovih radnih grupa, od pilota do nosača torbi, s ciljem povećanja produktivnosti i smanjenja troškova. Međutim, to se nije pokazalo uspješnim, jer su radnici pokušali povratiti barem dio od posebnih beneficija teških 1,6 milijardi dolara godišnje, a kojih su se odrekli 2003. godine kako bi firma izbjegla bankrot. Iz Americana procjenjuju kako u pogledu troškova radne snage u startu imaju minus od 800 milijuna dolara u odnosu na konkurenciju.\n#stečaj #American Airlines #bankrot #AMR\nBandić doveo stotine ralica na parkiralište, to zove smotrom Zimske službe\nU ruskom napadu u Siriji ubijeno petero civila\nU Češkoj opet ptičja gripa, isti virus našli i kod naših susjeda\nBožinović o stanju u službi: Prošle je godine kazneno prijavljeno 69 policajaca\nHSS-ovac iz Gline dao ostavku zbog neslaganja s Beljakom


KOBAN EPILOG NAPADA Preminuo muškarac koji je BRUTALNO PRETUČEN u Sarajevu\nPedesetšestogodišnji D. L, nastanjen u Sarajevu, kojeg je 13. septembra u ulici Gradačačka u sarajevskoj opštini Novi Grad, brutalno pretukao Irhad Kurtaj, preminuo je u Kliničkom centru Univerziteta u Sarajevu.\nKurtaj je uhapšen prekjuče pet minuta posle ponoći u mestu Binježevo kod Sarajeva. Kurtaj se nalazio na mestu suvozača u automobilu “alfa romeo”, kojim je upravljao S. T. iz Sarajeva.\nSarajevski specijalci, koji su zaustavili i kontrolisali vozilo, proverama su utvrdili da je za Kurtajem raspisana potraga.\nPodsećanja radi, Kurtaj pijančio s D. L, koji mu je, inače, prijatelj. U jednom trenutku izgubio je kontrolu te pretukao nesrećnog 56-godišnjaka, prenosi Srpskainfo.


Polemika o „evropskoj prestonici“ kulture, Egzitu, profesionalizmu i (ne)namenskom trošenju sredstava | Polemike\nPočetna strana > Polemike > Polemika o „evropskoj prestonici“ kulture, Egzitu, profesionalizmu i (ne)namenskom trošenju sredstava\nJavno.rs: Novi Sad 2021 - Privatna prestonica kulture\nUsluge marketinga i promocije, vredne oko 250,000 evra, Fondacija Novi Sad 2021 dodelila je Fondaciji Exit i My Exit Adventure i Exit Team.\nPored toga što je Milenković nabavku poverio bivšoj firmi, sporno je i što su predložene aktivnosti neprecizno definisane, pa se efekti ne mogu jasno sagledati.\n„Šta na primer znači zakup minimum pet magazina u Velikoj Britaniji? Da li je u pitanju zakup cele strane ili jednog stubca? Postavlja se pitanje i zašto bi neko odabrao Facebook oglašavanje u Kini, gde je ova društvena mreža gotovo zabranjena”.\nKako navode u dopisu, u toku je izrada kompletnog izveštaja o marketinškim aktivnostima vezano za promociju projekta, te će isti dostaviti po objavljivanju.\nEmilija Mrdaković, direktorka novosadskog Pozorišta mladih smatra da ni republičkoj ni lokalnim politikama kultura nije „ni interesna sfera ni prioritet.“\nReagovanje Fondacije "Novi Sad 2021" povodom pisanja BIRN-a: BIRN izneo netačne finansijske podatke - kultura je istina, a ne uvreda i obmana\nGlavnom i odgovornom uredniku / urednici\nObraćam vam se povodom teksta istraživačke mreže BIRN pod naslovom „Fondacija Novi Sad 2021: privatna prestonica kulture“ nedavno objavljenom u Vašem mediju, sa molbom za objavljivanje odgovora Fondacije (koji u prilogu dostavljam), a u skladu sa važećim odredbama Zakona o javnom informisanju i medijima.\nPovodom niza netačnih i nepotpunih informacija koje je nevladina organizacija "BIRN" objavila u tekstu pod tendencioznim naslovom "Novi Sad 2021: Privatna prestonica kulture" (koji je već sam po sebi jedna uvredljiva i negativna kvalifikacija i kao takva nije novinarstvo već propaganda u tabloidnom maniru), Fondacija "Novi Sad 2021", želi da upozna javnost sa tačnim i potpunim informacijama.\nU spornom , neistinitom tekstu kritikovan je celokupan rad Fondacije ’’Novi Sad 2021’’, sa jasnom namerom da se isti obezvredi i javnosti predstavi na krajnje neistinit način.\nOvo BIRN ne razume ili ne želi da razume, pa ističe nešto što je već odavno poznato: da - dominiraju budžetska sredstva jer na tome insistira i Evropka komisija, koja je to i zvanično sugerisala posle ulaska u finale Novog Sada za titulu EPK.\nAutor teksta, Natalija Jovanović, iz ličnog ugla i pod maskom istraživačkog novinarstva, praktično otkriva toplu vodu: da je sadašnji direktor Fondacije ’’Novi Sad 2021’’ Nemanja Milenković bio deo tima Exita, što je u javnosti savršetno dobro poznato. U tekstu se navodi i kao neko senzacionalno otkriće da se sve EXIT firme nalaze na istoj adresi, pritom pogrešno navedenoj u tekstu, i da sve u imenu nose istu reč - Exit. Umesto da to bude potvrda transparentnosti i javnosti rada, dolazi do krajnje zamene teza i autorka to predstavlja kao istraživačko novinarstvo, po istom principu kao što je otkrila da je Milenković radio u Exitu (iako to celokupna javnost u Novom Sadu zna itekako dobro, jer je Milenković i pre osvajanja titule, Exit godinama unazad uspešno predstavljao u javnosti i medijima).\nI posle dve decenije konstatnih uspeha - ostvarenih miliona noćenja stranih i domaćih turista u Novom Sadu, nebrojenih priznanja od najvećih svetskih medija i ogromnog doprinosa u promociji grada Novog Sada i Srbije, širom regiona, Evrope i cele planete - autoru teksta iz NVO "BIRN" je čudno i neobično da je upravo Exit ispunio sve uslove kao najbolja organizacija za traženi zadatak?! Čak i nakon što je kontaktirala druge ponuđače na istom tenderu, koji su takođe potvrdili da je Exit zaista najkompletnije rešenje s obzirom na dvodecenijsko iskustvo i kontakte u svakom delu sveta, i pored toga što je Exit odigrao ključnu ulogu u osvajanju titule evropske prestonice za svoj grad i taj uspeh dodao na listu drugih titula koje je doneo Novom Sadu, autorka teksta i dalje nalazi za shodno da diskredituje krajnje transparentan i zakonski izbor ponuđača, što u spornom tekstu potvrđuje i Nemanja Nenadić, iz organizacije "Transparentnost Srbija".\nIako se u svakom trenutku može videti na više javnih adresa na Internetu, želimo javnosti dodatno da pojasnimo ovu javnu nabavku. Ona je podeljena u više većih delova. Prvi se odnosi na promociju ukupno 24 događaja (koje je tražila Fondacija ’’Novi Sad 2021’’), a za isti iznos od Exit-a dobila promociju više od 100 događaja! Drugi deo je namenjen za promotivne aktivnosti Evropske prestonice kulture u zemlji, a treći u inostranstvu, kako u zemljama regiona, tako i na odabranim tržištima širom sveta. Pun izveštaj o realizovanoj nabavci stići će u za to predviđenom roku, nakon što istekne period tražene aktivnosti, ali već sada je jasno da su poslovi realizovani od strane Exita urađeni veoma uspešno i sa jasno proverljivim rezultatima - izrazitim povećanjem broja turista u Novom Sadu, i ono što je najvažnije - daleko ispod tržišnih cena!\nZanimljivo je i da je jedna od retkih istinitih tvrdnji u sportnom tekstu procena kontaktiranog marketinškog stručnjaka da oglas u britanskom listu "Daily Mail" košta preko 35000 funti. Međutim, Exit je koristeći svoje medijske veze u inostranstvu, izgrađene tokom dvodecenijskog uspešnog rada, isti oglas uspeo da rezerviše za desetostruko manji iznos, odnosno za manje od 4000 funti. To je samo još jedna u nizu potvrda Fondaciji "Novi Sad 2021", da se na javni konkurs javila najkvalifikovanija organizacija za traženi posao. Celokupan izveštaj promocije će potpuno transparentno biti predočen javnosti koja će imati priliku da vidi veoma merljiv uspeh navedenog rada.\nOvo je rezultat dva novogodišnja dočeka kada je Fondacija bila zadužena za kreiranje umetničkog koncepta i programskog sadržaja, ali ne i za organizaciju, kako netačno u spornom tekstu navodi "Balkan Investigative Reporting Network - BIRN". Novi koncept, sa 150 izvođača unutar 48 umetničkih programa na isto toliko lokacija, pohvaljen je u celom regionu i prepoznat kao inovacija u pristupu, dok samo "BIRN" ocenjuje ’’da se nisu ni po čemu razlikovali od drugih u Srbiji’’?! Molimo "BIRN – Balkansku mrežu za istraživačko izveštavanje" da nam pronađe sličan primer.\nAutor teksta dalje, daje krajnje subjektivnu ocenu da su to bila dva „najvažnija kulturna dešavanja“ u organizaciji Fondacije "Novi Sad 2021", očigledno vrednujući kulturu kroz broj posetilaca. Fondacija ih ne smatra najvažnijim, već kulturne događaje razvrstava po sadržaju, kvalitetu, raznolikosti i inovativnom pristupu koji zadovoljava potrebe naših sugrađana, ali i kriterijume Panela ekperata Evropske Komisije. Za Fondaciju su podjednako bitni i započeti projekti razmene umetnika radi afirmacije i sticanja iskustva, Platforma PULS: Sinergija – predstavljanje teatara na manjinskim jezicima, Međunarodna konferencija manjinskih medija i edukacija novinara manjinskih redakcija; "KAT" konferencija usmerena ka razvoju feminizma, organizacija volonterske mreže u Novom Sadu, "NEO" - neklasičan projekat predstavljanja klasične muzike, te mnogi drugi koji čine tek mali procenat od ukupnog broja projekata koji će se realizovati tokom 2021. godine.\nSve ove napore prepoznala je i Evropska Komisija, koja je javno pohvalila rad Fondacije "Novi Sad 2021", što je prenela i većina medija u novembru 2017. godine. Konstacijom da je Panel nezavisnih eksperata kritikovao rad Fondacije, "BIRN" je netačno interpretirao rad Fondacije, ali i mišljenje samih panelista.\nAutor je u tekstu osporio i potrošene iznose za putovanja, iako se najveći deo njih odnosi na prethodni tim koji je vodio kandidaturu pod vođstvom Andreja Fajgelja, a ne na Fondaciju ’’Novi Sad 2021’’. Kada je sadašnji direktor Fondacije preuzeo proces kandidature u oktobru 2015. godine, u tih godinu dana koliko je imao vremena da kandidaturu vrati iz mrtvih, samo jednom je putovao - i to u Brisel odakle je Novom Sadu doneo titulu Evropske prestonice kulture!\nFondacija će i u narednom periodu, kao i do sada, javnosti prezentovati samo tačne i istinite podatke, koji će uvek biti dostupni svim građanima Novog Sada i drugim zainteresovanim licima. Zbog svih neistina koje je iznela nevladina organizacija „BIRN - Balkanska mreža za istraživačko izveštavanje“ pravni tim Fondacije ’’Novi Sad 2021’’ će razmotriti pokretanje sudskih postupaka i traženje odštete za nesitinit, zlonameran i tendenciozan tekst koji je naneo tešku povredu ugleda niza ličnosti i institucija.


Novogodišnji koncert Beogradske filharmonije - Bizlife.rs\n13:18 Beograd, 28/12/2011\nBeogradska filharmonija će tradicionalni novogodišnji koncert održati 30. decembra u 20 sati na Kolacu. Uz dirigenta Rosena Milanova, na koncertu će se predstaviti i tri mlada pevača: sopran Branislava Podrumac, mecosopran Dragana Popović i bariton Ipča Ramanović.\nIpča Ramanović je već nastupao sa Beogradskom filharmonijom i Zubinom Mehtom u Dubroniku prošlog leta, Dragana Popović iz svoje karijere ističe učešće na koncertu u Bečkoj državnoj operi, a Branislava Podrumac, osim solističkih nastupa i uloga koje je ostvarila, posebno neguje izvođenje tradicionalne i duhovne muzike i savremenih dela klasične muzike.\n– Izvodićemo muziku karakterističnu za bečku školu devetnaestog veka. To je muzika uz koju ćete poželeti da zaigrate, lagana je i odiše festivalskom atmosferom. Ideja Filharmonije o obeležavanju novih godina različitih kultura muzikom je odlična, slavimo različitost na jedan potpuno apolitičan i nereligiozan način. I jako sam srećan što sam ponovo sa orkestrom Beogradske filharmonije, bio sam ovde u aprilu i našu saradnju pamtim kao fenomenalno iskustvo – poručio je Rosen Milanov pred novogodišnji koncert.\nBeogradska filharmonija će održati tri uzastopna novogodišnja koncerta i produžiti praznično raspoloženje tokom čitavog januara. Osim koncerta po gregorijanskom kalendaru, novogodišnji koncert po julijanskom je predviđen za 13. januar, a kineska nova godina biće obeležena 20. januara sledeće godine. (Kolarac, 20h), čime će biti završen ciklus Nove godine.\nKroz ciklus od pet novogodišnjih koncerata, za koji je Fondacija Beogradske filharmonije Zubin Mehta dobila podršku Evropske unije, Filharmonija obeležava nove godine po jevrejskom, islamskom, gregorijanskom, julijanskom i kineskom kalendaru.\nNa svakom koncertu domaćin je predstavnik zajednice čija se nova godina obeležava, tako da će na ovom koncertu domaćin biti beogradski nadbiskup Stanislav Hočevar.


Zvezdan Terzić 12 meseci nakon dolaska u Zvezdu: Dug smanjen na 43.000.000 evra, prodali smo prava na Luku Jovića! - ЦЗБГ портал\nAutor: CZBG, izvor: http://www.mozzartsport.com/\nCrvena zvezda kreće putem oporavka! Tako bar tvrdi prvi čovek kluba sa MarakaneZvezdan Terzić. On je u intervjuu za Večernje novosti rekao da je godinu dana nakon njegovog dolaska u Ljutice Bogdana finansijska situacija stabilnija, da najtrofejniji srpski klub neće bankrotirati, kako se predviđalo, odnosno da je ukupan dug smanjen na 43.000.000 evra.\n“Tačno pre godinu dana sam došao u Crvenu zvezdu na mesto generalnog sekretara. Posle uvida finansijskih revizora u poslovne knjige kluba, njihov zaključak je bio da Crvenoj zvezdi preti bankrot koji ćemo teško izbeći. Sada, 12 meseci kasnije, mogu sa ponosom da vam kažem da Zvezda nije bankrotirala i da neće bankrotirati. Smanjili smo dug na 43 miliona evra, sa jasnim planom kako da ga dalje smanjujemo iz godine u godinu. Ono što je najvažnije, izmirili smo skoro 10 miliona evra dugova bivšim igračima i klubovima i dobili smo licencu za UEFA takmičenja. A imamo i plan kako da dalje nastavimo sa stabilizacijom. U decembru prošle godine smo održali sednicu Skupštine na kojoj je usvojena strategija stabilizacije i razvoja Crvene zvezde. Najveći deo usvojene strategije se realizuje. Korak po korak. Uveren sam da ćemo uz stabilizaciju kluba ove godine ostvariti i glavni cilj – stvaranje tima i osvajanje šampionske titule”.\nTerzić se osvrnuo na sve poteškoće na koje je uprava nailazila u poslednjih godinu dana…\n“Zvezdaška javnost ne zna da je iza nas godina štednje, stezanja kaiša, kresanja budžeta, godina smanjenja rashoda. Sa sigurnošću mogu da tvrdim da je sezona iza nas najteža godina u istoriji Crvene zvezde! Iskreno smatram da je veliki uspeh postignut što se Zvezda uopšte takmičila i uz to se borila za titulu do pred kraj sezone. U jednoj rečenici ću reći suštinu: mi smo permanentno bili u raskoraku između želja i mogućnosti, između želje da osvojimo titulu i surove realnosti da nemamo novac za to. Mi smo funkcionisali u nemogućim uslovima, maltene bez ikakvih finansijskih sredstava. Za takmičenje smo na rasploganju imali ukupno 1.400.000 evra, a za realizaciju ciljeva je bilo potrebno 10 puta više. Svi ostali prihodi koje smo ostvarili morali su biti utrošeni za vraćanje nasleđenih dugova. Ovu sezonu smo izgurali sa manje od 1.400.000 evra, to se nije dogodilo nikada u istoriji Crvene zvezde”.\nZvezdan Terzić je objasnio i kako se došlo do novca. On je usput konačno priznao da su prodata prava na Luku Jovića i to za 1.400.000 evra. Doduše, Terzić nijednog momenta nije naznačio o kom procentu se radi…\n“Od Gasproma smo dobili 4,5 miliona evra za novi ugovor, plus dva miliona po starom ugovoru za prolećni deo sezone. Od transfera smo zaradili 2,5 miliona evra, od toga za prava prodaje Luke Jovića dobili smo 1.400.000 evra. Ostali novac je došao od drugih sponzora i članova uprave”, zaključio je generalni direktor crveno-belih.\nBašanović otišao iz Zvezde


Vučić o ubistvu Ivanovića: Ne postoji savršen zločin, ovaj teroristički akt neće proći nekažnjeno - Klix.ba\n16.1.2018. u 13:28\nPredsjednik Republike Srbije Aleksandar Vučić obratio se na vanrednoj konferenciji za medije o ubistvu Olivera Ivanovića, kazavši da su na današnjoj sjednici Vijeća za nacionalnu sigurnost dogovorili da upute pismo EULEX-u sa zahtjevom da državni organi Republike Srbije učestvuju u istrazi.\n"Ovaj akt je za državu Srbiju terostički i tako ćemo se prema njemu odnositi", rekao je Vučić na konferenciji za novinare poslije sjednice Vijeća za nacionalnu sigurnost.\nVučić je kazao da je uvjeren da bi učešće istražnih organa Srbije u istrazi rezultiralo pronalaskom ubice i da će preuzeti sve potrebne mjere, što je obećao i porodici ubijenog Olivera Ivanovića, da pronađu ubicu.\n"Ima mnogo interesantnih detalja koji ukazuju na počinioce. Na našu žalost, ubistvo se nije dogodilo na teritoriji koju efektivno kontrolišemo, tako da ne možemo odmah sami istražiti, već moramo čekati na reakciju drugih organa", rekao je Vučić.\nIstakao je da od svih predstavnika međunarodne zajednice očekuje da to efikasno riješe.\n"Nažalost, ubistvo se dogodilo i ubijen je čovjek koji je roditelj, suprug i neko ko nije pozivao na razdor između Albanaca i Srba. Uvjeren sam da je ovo napad, ko god da ga je izveo, prije svega na porodicu Ivanović i na Kosovo", kazao je Vučić.\nDodao je da, ukoliko se pitaju kome bi odgovaralo ubistvo Olivera Ivanovića, to bi otvorilo prostor za mnoge špekulacije.\n"Danas je delegacija Srbije napustila dijalog u Briselu, zato što je besmisleno pod ovakvim okolnostima razgovarati. Sve ukazuje na to da se Albanci neće zaustaviti do Niša. Naš odgovor gospodaru Kosova Kadriju Veljiju je da neće stići i da će Niš ostati lijep grad koji mogu posjetiti turisti. To da neko može da dođe s nekom vojskom da to osvaja, to neka zaborave", istakao je Vučić.\nNaveo je da je ovo njegovo upozorenje da neki ne pokušavaju ovu situaciju iskoristiti za uvođenje sigurnosnih snaga na sjever Kosova.\n"U ovom trenutku imaju blizu 30 Srba koji su pristali da rade u njihovim sigurnosnim snagama, pod raznim ucjenama. To rade zato što albanska čizma hoće da dođe na sjever Kosova", kazao je Vučić.\nDodao je da, kad prođe sve ovo, treba pitati kome je stalo do Olivera Ivanovića od onih koji sve u Srbiji znaju i koji bi da vrše političke optužbe.\n"To su bijednici", poručio je Vučić, iskoristivši priliku da se obračuna sa svojim političkim protivnicima kao što su Saša Janković i Čedomir Jovanović.\nPrema njegovim riječima, ne postoji savršen zločin, a ovaj je daleko od savršenog.\n"Ovo neće proći nekažnjeno", zaključio je Vučić.


Čubrilović: Važno usvajanje novog zakona o radu\n07.05.2015. / 16:14\nBANJALUKA, Predsjednik Narodne skupštine Republike Srpske Nedeljko Čubrilović izjavio je danas u Banjaluci da je važno usvajanje novog zakona o radu i da bi socijalni partneri trebalo da se o njemu što je moguće više usaglase.\n“Postoje obaveze prema međunarodnim institucijama kada je riječ o donošenju ovog zakona, ali je najvažnije da se o njemu usaglase poslovna zajednica i Sindikat”, rekao je novinarima Čubrilović.\nGovoreći o izvještaju koji je Republika Srpska uputila Savjetu bezbjednostu UN, Čubrilović je rekao da je taj izvještaj s pravom upućen zbog posljednjih dešavanja u Srpskoj i BiH,odnosno terorističkog napada.\nŠef Kluba poslanika SDS-a u Narodnoj skupštini Republike Srpske Vukota Govedarica naglasio je da niko nije imao priliku da vidi šta Međunarodni monetarni fond /MMF/ traži od Srpske kada je riječ o usvajanju novog zakona o radu. Srna\nTagovi: nedeljko cubrilovicposlovna zajednicasindikatzakon o radu